**TEHNIČKA SPECIFIKACIJA**

**OPĆE ODREDBE TEHNIČKE SPECIFIKACIJE – odnose se na sve grupe osiguranja**

**Tablica 1 - Popis trgovačkih društava, podružnica i ovisnih društava:**

|  |  |  |  |  |  |
| --- | --- | --- | --- | --- | --- |
| **R.br.** | **Status** | **Društvo** | **OIB** | **Djelatnost** | **Adresa (Zagreb)** |
| 1. | d.o.o. | ZAGREBAČKI VELESAJAM | 95660678441 | Organizacija sastanaka i poslovnih sajmova poslovanje nekretninama | Avenija Dubrovnik 15, Zagreb |

Uz odredbe definirane ovom tehničkom specifikacijom odnosno troškovnikom podredno će se primjenjivati uvjeti osiguranja i to opći, posebni i dopunski uvjeti i klauzule osiguranja te tablice za određivanje postotka trajnog invaliditeta od posljedica nesretnog slučaja/nezgode osiguratelja (dalje u tekstu: uvjeti osiguranja), bez naknadnih korekcija pokrića, odnosno isključenja koja bi išla na štetu ugovaratelja osiguranja/osiguranika. Neće se primjenjivati one odredbe uvjeta osiguranja koje su u suprotnosti s odredbama ove tehničke specifikacije odnosno troškovnika. Ako su za ugovaratelja osiguranja/osiguranika bilo koje odredbe uvjeta osiguranja povoljnije od odredaba navedenih u ovoj tehničkoj specifikaciji odnosno troškovniku, primjenjuju se odredbe uvjeta osiguranja.

Svi navedeni zakoni smatra se da uključuju i sve važeće izmjene i dopune tih zakona kao i važeće podzakonske propise.

**Evidencija šteta**

Ponuditelj (osiguratelj) obvezan je voditi evidenciju šteta po svim vrstama i rizicima osiguranja. Ponuditelj je obvezan najmanje kvartalno izvještavati ugovaratelja osiguranja/osiguranika o štetama po poslovnim jedinicama s elementima koje će dogovoriti s ugovarateljem osiguranja/osiguranicima. Izvještaj o štetama će sadržavati najmanje sljedeće podatke, ovisno o vrsti osiguranja, uz poštivanje propisa o zaštiti osobnih podataka: broj police, vrsta osiguranja, rizik osiguranja, datum nastanka štete, datum prijave štete, datum likvidacije štete, iznos likvidirane štete, datum isplate štete, iznos isplaćene štete, uzrok štete, štetnik (uključujući i poslovne jedinice), oštećenik (naziv / ime i prezime, OIB), regres (da/ne).

**Isplata osigurnina**

Osim uobičajenih isplata na račun osiguranika, isplata će se obavljati i cesijama ili višestrukim kompenzacijama sa serviserima, radionicama i ostalim stranama koje će izvršiti popravak ili drugu uslugu osiguraniku na osnovi nastalog štetnog događaja i to temeljem pojedinačnih zahtjeva osiguranika po štetnim događajima. Ponuditelj će izvršiti plaćanje po potpisanoj cesiji ili višestrukoj kompenzaciji, bez obzira na eventualno dugovanje osiguranika.

**Izdavanje polica osiguranja i računa** vršit će se korisniku (ugovaratelj osiguranja/osiguranik) iz nabave, sukladno specifikaciji iz troškovnika, a temeljem okvirnih sporazuma/ugovora koji će se potpisivati s ponuditeljem.

**Izdavanje polica osiguranja za cestovna vozila**

Ponuditelj će izdati police osiguranja ili druge isprave o osiguranju najkasnije u roku od 5 radnih dana od primitka mjesečne evidencije vozila ugovaratelja/ osiguranika ove nabave, a temeljem okvirnog sporazuma/ugovora koji će se potpisati s ponuditeljem.

Računi će se ispostavljati mjesečno za svaku vrstu osiguranja s naznačenim podatcima u napomeni kako slijedi: broj police osiguranja, registarska oznaka ili broj šasije, iznos premije i trajanje osiguranja. Police osiguranja od automobilske odgovornosti šalju se u digitalnom obliku, a Europska izvješća i tzv. Zelene karte šalju se na zahtjev i po potrebi.

**Početak i prestanak osigurateljnog pokrića**

Osiguranje počinje datumom sklapanja okvirnog sporazuma/ugovora o javnoj nabavi, odnosno prema istecima postojećih pojedinačnih polica osiguranja.

Osigurateljeva obveza prema ugovoru o osiguranju počinje po isteku 24-tog sata, ako nije drugačije ugovoreno, dana koji je u polici naveden kao početak osiguranja, bez obzira je li do tog dana plaćena cijela premija ili prvi obrok premije. Osigurateljeva obveza prestaje po isteku 24-tog sata dana koji je u polici naveden kao istek osiguranja, ako nije drukčije ugovoreno.

Ako su na polici osiguranja navedeni sat početka i isteka osigurateljnog pokrića, pokriće vrijedi u naznačenom periodu.

**Odredbe o podosiguranju**

Isključuje se moguća primjena pravila o podosiguranju na bilo kojoj vrsti osiguranja odnosno riziku osiguranja.

**Iznos naknade štete i franšize**

Osiguratelj snosi naknadu štete po osiguranom slučaju do iznosa osiguranja odnosno limita pokrića, ovisno što je ugovoreno, po pojedinim stavkama odnosno rizicima. Ukupan iznos naknada (agregatni limit) predstavlja maksimalnu obvezu osiguratelja za u polici osiguranja ili drugoj ispravi o osiguranju ugovoreni period osiguranja. U smislu ove tehničke specifikacije odnosno troškovnika, pojmovi iznos osiguranja, osigurana svota, svota osiguranja i osigurani iznos smatraju se istoznačnicama osim ako nije drukčije izričito navedeno.

Ugovoreni samopridržaj odnosno franšiza je sudjelovanje osiguranika u šteti. Iskazuje se kao postotak od osigurane svote ili štete, odnosno kao apsolutni iznos. Ako je ugovoreno da osiguranik sam snosi dio štete (ugovoreni samopridržaj, franšiza), naknada će se, ako nastupi osigurani slučaj, utvrditi tako da se iznos štete umanji za ugovoreni samopridržaj odnosno franšizu.

Ugovoreni samopridržaj odnosno franšiza ne odnosi se na Osigurane troškove iz ovih tehničkih specifikacija.

Neće se primjenjivati odredbe o samopridržajima odnosno franšizama koje su navedene u odredbama uvjeta osiguranja ponuditelja.

**PODACI O ŠTETAMA U PRETHODNOM RAZDOBLJU**

**TABLICA 2: PREGLED ŠTETA od 2020 do 31.12.2024.**

|  |  |  |  |  |  |  |
| --- | --- | --- | --- | --- | --- | --- |
| **ZAGREBAČKI VELESAJAM** | | | | | | **\*u eur** |
| **VRSTA OSIGURANJA** | **REZULTAT** | **2020** | **2021** | **2022** | **2023** | **2024** |
| **Imovina** | **Ukupna premija\*** | 16.988,12 | 28.916,75 | 28.916,75 | 28.916,75 | 27.417,55 |
| **Likvidirane štete\*** | 212.753,74 | 4.755,45 | 5.489,51 | 5.097,71 | 671 |
| **Broj šteta\*** | 42 | 1 | 9 | 13 | 1 |
| **Kvota šteta** | 1252,37% | 16,45% | 18,98% | 17,63% | 2,45% |
| **Iznos pričuve na dan 31.12.2024.** | | | | | 0 |
| **Imovinska odgovornost** | **Ukupna premija\*** | 95.072,08 | 56.244,00 | 89.493,12 | 91.999,94 | 21.513,54 |
| **Likvidirane štete\*** | 1.569,35 | 461,88 | 0 | 5.097,71 | 0 |
| **Broj šteta\*** | 2 | 1 | 0 | 3 | 0 |
| **Kvota šteta** | 1,65% | 0,82% | 0,00% | 5,54% | 0,00% |
| **Iznos pričuve na dan 31.12.2024.** | | | | | 10.500,00 |
| **Auto odgovornost** | **Ukupna premija\*** | 2.864,82 | 2.834,96 | 2.688,77 | 2.285,79 | 2.509,12 |
| **Likvidirane štete\*** | 132,72 | 0 | 0 | 0 | 0 |
| **Broj šteta\*** | 1 | 0 | 0 | 0 | 0 |
| **Kvota šteta** | 4,63% | 0,00% | 0,00% | 0,00% | 0,00% |
| **Iznos pričuve na dan 31.12.2024.** | | | | | 0 |
| **Nezgoda** | **Ukupna premija\*** | 2.846,40 | 2.824,45 | 2.341,76 | 2.341,76 | 1.686,50 |
| **Likvidirane štete\*** | 15.926,74 | 7.963,37 | 2.654,43 | 0 | 0 |
| **Broj šteta\*** | 2 | 1 | 3 | 0 | 0 |
| **Kvota šteta** | 560% | 282% | 113% | 0% | 0% |
| **Iznos pričuve na dan 31.12.2024.** | | | | | 0 |

**TABLICA 2a: Pregled frekvencije šteta imovine i imovinske odgovornosti od 2020 do 31.12.2024.**

|  |  |  |  |
| --- | --- | --- | --- |
| **FREKVENCIJA ŠTETA IMOVINE od 2020 do 31.12.2024.** | | | |
| **Iznos likvidirane štete** | | **Ukupan broj šteta** | **Ukupan iznos likvidiranih šteta** |
| do 1.000 Eura | | 28 | 1.712,42 |
| od 1.001 - 5.000 Eura | | 29 | 61.885,28 |
| od 5.001 -10.000 Eura | | 5 | 35.292,58 |
| više od 10.000 Eura | | 4 | 132,552,70 |
|  |
| **FREKVENCIJA ŠTETA IMOVINSKE ODGOVORNOSTI od 2020 do 31.12.2024.** | | | |
| **Iznos likvidirane štete** | | **Ukupan broj šteta** | **Ukupan iznos likvidiranih šteta** |
| do 1.000 Eura | | 3 | 1.024,27 |
| od 1.001 - 5.000 Eura | | 3 | 5.807,34 |
| od 5.001 -10.000 Eura | | 0 | 0,00 |
| više od 10.000 Eura | | 0 | 0,00 |

Obrazloženje:

Podaci navedeni u gornjoj Tablici 2 su potpuni i točni sukladno čl. 931. ZOO.

Podaci o pričuva, zajedno s drugim iskazanim parametrima u Tablici 2. kao što su zaračunata premija, likvidacije (isplata štete), kvota šteta, iznos pričuve šteta, broj prijavljenih (otvorenih) šteta i broj realiziranih (likvidiranih) šteta su jedini podaci kojima Naručitelj raspolaže u trenutku objave dokumentacije o nabavi.

**OSIGURANJE IMOVINE I OSIGURANJE OD ODGOVORNOSTI**

**OSIGURANJE IMOVINE**

Osigurana je sva imovina osiguranika navedena u tehničkoj specifikaciji odnosno prema poslovnim knjigama osiguranika i/ili financijskoj evidenciji i/ili drugim evidencijama, a koja je u vlasništvu osiguranika, dana na upravljanje ili predana u posjed uz pridržavanje prava vlasništva ili koju je uzeo ili dao u zakup, ili predao trećoj osobi na uporabu ili čuvanje, izvanknjižno vlasništvo te izvanknjižno suvlasništvo. Uključena je i imovina za koju osiguranik može biti odgovoran (npr. tuđa imovina) te ima interes da se ne dogodi osigurani slučaj jer bi inače pretrpio neki materijalni gubitak a u slučaju da ista nije prijavljena u osiguranje, primjenjuje se limit pokrića od 200.000 EUR.

Imovina je osigurana na području RH bez obzira na mjesto osiguranja - na otvorenom ili zatvorenom uključujući i eventualne nove i/ili neprijavljene lokacije. Za neprijavljene lokacije u trenutku ugovaranja osiguranja se primjenjuje podlimit 200.000 EUR.

Osigurana imovina uključuje, ali se ne ograničava na:

* građevinske objekte svih oblika gradnje uključivo ograde, potporne zidove, ceste, puteve, pločnike i popločena dvorišta, terase, podzemne, nadzemne i podvodne razne mreže uključivo i distribucijske mreže (primjerice plinska, vodovodna i slično), antenski i srodni uređaji, dijelove građevinskih objekata, uključivo cjelokupnu infrastrukturu koja je sastavni dio građevinskih objekata, kao i infrastrukturu koja se nalazi izvan građevinskih objekata;

Kod osiguranja građevinskih objekata i drugih nepokretnih stvari smatraju se osiguranima svi dijelovi građevina, temelji, podrumski zidovi, krov, nadstrešnice, sve ugrađene instalacije (vodovodna, kanalizacijska, kabelska, telefonska, plinska, električna i sl.), i sva oprema (uključujući dizala, centralno grijanje s cisternom za gorivo ili kotlovnicom, sustavi za grijanje i hlađenje, ventilacijski sustavi, kotlovi, solarni kolektori i paneli, reklamni stupovi, bojleri, hidrofori, alarmni uređaji, video nadzor, portafoni, ograda, mehanika garaža i označenih službenih parkirnih površina (vrata, rampe), uređaji za klimatizaciju i dr., čak i ako nisu posebno iskazani u poslovnim knjigama osiguranika i/ili financijskoj evidenciji i/ili drugim evidencijama.

Kod osiguranja pokretnih stvari smatra se da su osigurane sve stvari koje se nalaze u mjestu osiguranja, a pripadaju osiguranoj skupini.

Tijekom rekonstrukcije i/ili adaptacije osiguran je i građevinski materijal namijenjen za ugradnju pod uvjetom da se nalazi u natkrivenom prostoru ili ako je adekvatno zaštićen na drugi način.

Rekonstrukcijom se smatra izvođenje radova na postojećoj osiguranoj imovini kojima se mijenja usklađenost građevinskog objekta s lokacijskim uvjetima u skladu s kojima je izgrađena (dograđivanje, nadograđivanje i sl.), dok su adaptacija ili sanacija svako drugo izvođenje radova na postojećem građevinskom objektu pri kojima se ne mijenja usklađenost građevinskog objekta s lokacijskim uvjetima u skladu s kojima je građevinski objekt izgrađen.

* cjelokupnu opremu bez motornih vozila (strojevi i aparati, instalacije građevinskih objekata ako se ne vode pod građevinskim objektima, samohodni radni strojevi stacionirani na jednom mjestu, transportna sredstva, namještaj, sitni inventar i drugo) uključivo cjelokupnu infrastrukturu te prijenosnu opremu;
* zalihe osiguranika, materijali, sirovine, gorivo, plin i sl., uključivo sadržaje cisterni, rezervoara i spremnika bez obzira koriste li se za vlastite potrebe te nalaze li se na otvorenom ili zatvorenom prostoru.

Zalihe se osiguravaju na flotantnoj osnovi što znači da su osigurane do iznosa vrijednosti zaliha na dan nastanka štete. Vrijednosti zaliha iskazane u troškovniku predstavljaju prosječna kvartalna stanja zaliha prema poslovnim evidencijama osiguranika te služe za izračun premije i procjenu rizika i ne predstavljaju maksimalnu obvezu osiguratelja po štetnom događaju.

* umjetnine (slike, skulpture i druge umjetnine);
* dokumentaciju i vrijednosne papire, računovodstvena arhiva, komercijalni dokumenti i ostalo;
* gotov novac i ostale vrijednosne papire, taksene i poštanske marke, plemenite kovine i predmete od plemenitih kovina, nakit i slično,
* hortikulturu
* stvari u vlasništvu djelatnika koji obavljaju posao na mjestu osiguranja ako je uobičajeno da se one nalaze na mjestu osiguranja ili koje se tamo nalaze na zahtjev poslodavca, kao i stvari u vlasništvu trećih osoba primljenih radi popravka, redovnog održavanja, prerade, obrade, dane na čuvanje, dane u zalog, prodaje, najma i drugo ako se naknada iz bilo kojeg razloga ne može zatražiti na temelju nekog drugog ugovora o osiguranju, do limita od 20.000,00 EUR. Prilikom određivanja vrijednosti osiguranja tuđih stvari odlučujući su interesi vlasnika sukladno načinu obračuna osigurnine;
* imovinu u vlasništvu osiguranika u tijeku preseljenja na drugu lokaciju (uključujući i područje objekata osiguranika) u procesu utovara ili istovara na transportna sredstva, te u pokretu ili u mirovanju, osim morskih, riječnih ili zračnih transportnih sredstava.

Ulazni podaci o vrijednostima osiguranih stvari služe za izračun premije i procjenu rizika i ne predstavljaju maksimalnu obvezu osiguratelja po štetnom događaju. Maksimalna obveza osiguratelja po štetnom događaju definirana je limitom određenim tehničkim specifikacijama.

**Klauzula o automatizmu pokrića materijalne imovine nabavljene tijekom osigurateljnog razdoblja:** obavljene adaptacije, dogradnja, nabavljena imovina tijekom razdoblja osiguranja, bez obzira radi li se o vlastitoj imovini, imovini u najmu ili imovini za koju osiguranik ima osigurljiv interes i bez obzira nalazi li se na novoj i/ili neprijavljenoj lokaciji na teritoriju Republike Hrvatske, obuhvaćena je osiguranjem i smatra se osiguranom i u slučaju da nije uknjižena u poslovnim knjigama osiguranika. Svaku novu lokaciju čija vrijednost premašuje 200.000 EUR je potrebno prijaviti osiguravatelju, a ako ugovaratelj to propusti učiniti, smatrat će se da je imovina na novostečenoj lokaciji za vrijeme trajanja osiguranja osigurana maksimalno do limita od 200.000,00 EUR.

Konačni obračun premije izvršit će se na kraju osigurateljne godine. Ako promjena ukupne vrijednosti imovine iznosi 2,5% ili manje od 2,5 % ukupne vrijednosti osigurane imovine navedene u troškovniku, neće se obračunati doplatna premija, odnosno neće se izvršiti povrat premije. Ako promjena ukupne vrijednosti imovine iznosi više od 2,5 % vrijednosti imovine navedene u troškovniku, izvršit će se konačni obračun premije na način da će se vrijednosti imovine na kraju obračunskog razdoblja usporediti s vrijednostima imovine iz troškovnika te će se izvršiti linearno povećanje, odnosno smanjenje cijene godišnje premije osiguranja. Dobivena razlika po konačnom obračunu množi se s faktorom 0,5.

Zalihe se osiguravaju na flotantnoj osnovi i podliježu prethodno navedenoj odredbi o konačnom obračunu premije na kraju osigurateljne godine. Konačni obračun za zalihe se također treba obračunati po isteku obračunske godine s obzirom na stvarna kvartalna stanja koja su bila za vrijeme trajanja osiguranja.

**Vrijednost osigurane stvari i iznos naknade iz osiguranja (osigurnine)**

*Pojmovi:*

*Nova vrijednost* predmeta osiguranja je njegova nova vrijednost prema cijenama izgradnje (uključujući troškove projektiranja i ostale troškove izgradnje koje treba uložiti kako bi se izgradio objekt iste vrste i kakvoće) odnosno nabave (uvećanim za moguće zavisne troškove kao što su prijevoz, montaža i slično) u mjestu gdje se predmet nalazi.

*Knjigovodstvena nabavna vrijednost* je vrijednost pribave te knjiženja predmeta osiguranja u poslovne knjige osiguranika.

*Knjigovodstvena sadašnja vrijednost* je knjigovodstvena nabavna vrijednost umanjena za knjigovodstvenu istrošenost (amortizaciju), te ona u pojedinim slučajevima može iznositi 0,00.

*Stvarna vrijednost* predmeta osiguranja je njegova nova vrijednost umanjena za iznos procijenjene istrošenosti. Sukladno ovim tehničkim specifikacijama, podrazumijeva se da je minimalna, upotrebna, stvarna vrijednost svakog predmeta osiguranja minimalno 30% nove vrijednosti. Kod određivanja stvarne vrijednosti osigurane stvari, osiguratelj prihvaća tehničke stope amortizacije određene od strane osiguranika ako su navedene u tehničkoj dokumentaciji.

*Revalorizirana knjigovodstvena nabavna vrijednost* je vrijednost procijenjena od strane ovlaštenih osoba (uključujući i djelatnike osiguranika), koja je upisana u poslovne knjige ili neke druge vrste evidencija osiguranika.

Sukladno ovim tehničkim specifikacijama, vrijednost osiguranih stvari ovisno o predmetu osiguranja određuje se:

* za građevine – cijena izgradnje nove građevine prema cijenama na mjestu gdje se građevina nalazi (nova vrijednost), uključujući troškove projektiranja i pripreme
* za strojeve, uređaje i instalacije, inventar, opremu i dr. – nabavna cijena novih stvari iste vrste i kvalitete odnosno najbližih tehničkih karakteristika, ako se oštećena ili uništena stvar više ne može pronaći u prodaji, uvećana za troškove dopreme, montaže, carine i poreza domaćih ili inozemnih servisa
* za zalihe roba, materijala, sirovina i ostale zalihe – nabavna cijena, a ako je tržišna cijena niža od nabavne, onda tržišna cijena uvećana za zavisne troškove
* za umjetnine – nabavna knjigovodstvena vrijednost bez primjene amortizacije ili procijenjena vrijednost bez primjene amortizacije ako ista postoji
* hortikulturu – troškovi sadnica
* za novac i novčane vrijednosti – njihova nominalna vrijednost

Visina i način obračuna osigurnine za građevine, strojeve, uređaje i instalacije, inventar, opremu i sl., utvrđuje se ovisno o knjigovodstvenoj sadašnjoj vrijednosti osigurane stvari prema dva kriterija:

1. Knjigovodstvena sadašnja vrijednost osigurane stvari veća je od 30% knjigovodstvene nabavne vrijednosti ili revalorizirane knjigovodstvene nabavne vrijednosti
   1. U slučaju uništenja: Prema vrijednosti osigurane stvari (nova vrijednost) u vrijeme nastanka osiguranog slučaja, umanjenoj za vrijednost ostatka (ako postoji).
   2. U slučaju oštećenja: U visini troškova popravka potrebnih da se osigurani predmet dovede u stanje u kojem je bio prije oštećenja. Naknada se ne umanjuje za iznos procijenjene istrošenosti.

Popravak predmeta osiguranja (slučaj oštećenja) smatra se opravdanim ako iznos troškova popravka da se osigurani predmet dovede u stanje u kojem je bio prije oštećenja, zajedno s iznosom ostatka, ne prelazi novu vrijednost osigurane stvari.

Radi izbjegavanja dvojbi, a u smislu odredbe čl. 949. Zakona o obveznim odnosima, iznos osigurnine ne može biti veći od štete koju je osiguranik pretrpio nastupanjem osiguranog slučaja odnosno naknade za štetu koja se dogodila u imovini osiguranika zbog nastupanja osiguranog slučaja.

1. Knjigovodstvena sadašnja vrijednost osigurane stvari manja je ili jednaka 30% knjigovodstvene nabavne vrijednosti ili revalorizirane knjigovodstvene nabavne vrijednosti
   1. U slučaju uništenja: Prema minimalnoj, upotrebnoj, stvarnoj vrijednosti osigurane stvari u vrijeme nastanka osiguranog slučaja (minimalno 30% od nove vrijednosti), umanjenoj za vrijednost ostatka (ako postoji).
   2. U slučaju oštećenja: U visini troškova popravka potrebnih da se osigurani predmet dovede u stanje u kojem je bio prije oštećenja. Naknada se ne umanjuje za iznos procijenjene istrošenosti.

Popravak predmeta osiguranja (slučaj oštećenja) smatra se opravdanim ako iznos troškova popravka da se osigurani predmet dovede u stanje u kojem je bio prije oštećenja, zajedno s iznosom ostatka, ne prelazi stvarnu vrijednost osigurane stvari.

Radi izbjegavanja dvojbi, a u smislu odredbe čl. 949. Zakona o obveznim odnosima, iznos osigurnine ne može biti veći od štete koju je osiguranik pretrpio nastupanjem osiguranog slučaja odnosno naknade za štetu koja se dogodila u imovini osiguranika zbog nastupanja osiguranog slučaja.

Prilikom obračuna štete isključuje se moguća primjena pravila o podosiguranju.

Maksimalna obveza osiguratelja iznosi novu vrijednost odnosno stvarnu vrijednost osigurane stvari (ovisno o načinu obračuna osigurnine).

**Osigurani troškovi:** osiguranik ima pravo na sve troškove poduzetih mjera u cilju sprečavanja ili smanjenja osiguranih gubitaka, pa čak i u slučajevima kada iste ne uspiju.

Predmetni troškovi uključuju, ali se ne ograničavaju na:

* **Troškove gašenja požara i sprječavanja njegovog širenja** kao što su troškovi vatrogasnih postrojbi uključujući i vlastite vatrogasne postrojbe, troškovi utrošene vode, goriva, punjenja vatrogasnih aparata i drugih sredstava za gašenje požara, troškovi najma strojeva i uređaja radi gašenja požara te svi drugi troškovi i izdaci koji mogu nastati u vezi s gašenjem požara i/ili sprječavanja njegovog širenja;
* **Troškove premještanja i zaštite, transporta, ograđivanja i čuvanja** te troškovi koji nastaju radi zamjene osigurane imovine zbog neizbježnog premještanja, izmjene ili zaštite njenog sadržaja;
* **Troškove hitnog, privremenog ostakljivanja** do trenutka izvršenja konačnog popravka;
* **Troškove popravka** građevinskog objekta prilikom provalne krađe i razbojstva;
* **Troškove demontaže i ponovne montaže** uključujući i demontažu i montažu strojeva i opreme, kao i troškovi poduzeti radi probijanja, rušenja ili ponovne izgradnje dijelova zgrade u svrhu sanacije štete, troškovi uklanjanja i rušenja stabala i drugih predmeta radi sanacije štete na osiguranoj imovini;
* **Troškove rušenja, raščišćavanja, i zbrinjavanja ostataka** npr. troškovi radnji na osiguranom mjestu ukoliko su povezani s osiguranom imovinom i troškovi za neophodna rušenja preostalih dijelova, oštećenih uslijed osiguranog slučaja, kao i troškovi raščišćavanja ostataka, uključujući i sortiranja otpada, troškovi istrage, uklanjanja i odvoza osigurane imovine (ogorina, šuta, mulja i dr.) oštećene uslijed nastanka osiguranog slučaja na mjesto dopuštenog istovara. Navedeni troškovi odnose se i na ostatke vezane na zemlju i tekućine (vodu, gorivo i drugo). Troškovi neophodnog popunjavanja novom zemljom također se smatraju osiguranima. Ako je prilikom nastanka osiguranog slučaja došlo do zagađenja zemlje i/ili ostataka imovine, pokriveni su i troškovi nadgledanja (službene osobe i dr.), osiguranja, i/ili tretiranja i prilagođavanja za odvoz i odlaganja na deponij;
* **Troškove odlaganja otpada** uključujući i davanja koja se moraju platiti na ime odlaganja otpada
* **Troškove ponovnog unosa i instalacije podataka, programa i softvera** na unutarnje, vanjske medije i računala (samostalna i ugrađena u pojedine strojeve) te troškovi ponovnog unosa i instaliranja i programske opreme kao i ponovni unos i priključenje programske opreme (instaliranje diskovnih polja, programa za arhiviranje, programa za komunikaciju s UPS-om), instaliranje mrežnog operativnog sustava, instaliranje novih komunikacijskih programa na lokalnim postajama kao zamjena mrežnih kartica, programiranje ostale komunikacijske opreme, usmjerivača, mostova
* **Troškove prinudnog skladištenja** pokriveni su do svote osiguranja, maksimalno do 6 mjeseci trajanja.
* **Troškove temeljem zakonskih propisa** uzrokovani usklađenjem sa zakonom i propisima kao i troškovi vještačenja.
* **Troškove otklanjanja i smanjenja štetnih posljedica** osiguranog slučaja naknađuje se nužni troškovi koji su nastali razumnim pokušajem osiguranika da kad osigurani slučaj nastane, poduzme mjere zbog otklanjanja i smanjenja štetnih posljedica nastajanja osiguranog slučaja.
* **Naknade i troškove** arhitekata, inženjera, tehničke inspekcije i drugih stručnjaka (uključujući izdatke vlastitog stručnog osoblja u skladu s utvrđenom tarifom) nužnih za popravak i obnovu predmeta osiguranja pogođenog štetom, troškove inspekcije nakon popravka/obnove/izgradnje, i dobivanja dozvola potrebnih za nastavak s radom.
* **Troškove pronalaska mjesta nastanka osiguranog slučaja** bez obzira na njihov obujam i prirodu kao i svi ostali troškovi koji nastaju zbog sanacije štete (zemljani radovi, asfaltiranje, popločavanje i sl.), troškovi sanacije nastale štete (uz rastavljanje i sastavljanje) te troškovi dovođenja mjesta štete u prvobitno stanje kao i nužni troškovi potrebni da se izvrši sigurna sanacija štete kao i zakonom propisani posljedični troškovi.
* **Troškove nužnog privremenog kao i hitnog popravka** uključujući troškove prekovremenog, nedjeljnog, noćnog, blagdanskog rada. Pokriveni su i troškovi nabave zamjenskih dijelova (uključujući i troškove nabave iz inozemstva) radi popravka uključujući sve potrebne troškove za njihovu nabavu i prijevoz na mjesto nastanka štete te svi drugi troškovi servisera (domaćeg ili inozemnog) ukoliko se pokažu potrebnim. Naknađuju se i troškovi prijevoza predmeta osiguranja na popravak u inozemstvo ako isti nije moguće izvršiti na mjestu osiguranja, uključujući sve troškove pristojbi i skladištenja. Naknađuju se i troškovi privremenog popravka koji su nužni za uspostavljanje normalnog rada osiguranika do trenutka izvršenja konačnog popravka.

**OSIGURANI RIZICI, LIMITI I FRANŠIZE**

Osiguratelj je u obvezi isplatiti osigurninu ako je predmet osiguranja uništen, oštećen, nagrđen ili je nestao uslijed ostvarenja bilo koje opasnosti (svih rizika) za vrijeme trajanja osiguranja, osim sljedećih koje su isključene:

1) nuklearna reakcija i radijacija, ionizirajuće zračenje ili radioaktivno zagađenje ili onečišćenje radioaktivnim tvarima iz nuklearnog goriva i/ili otpada, izgaranje nuklearnog goriva, odnosno bilo kojeg procesa samoodržive nuklearne fizije;

2) radioaktivna, toksična, eksplozivna ili druga opasna svojstva bilo kojeg eksploziva, nuklearnog sklopa, oružja ili komponente;

3) rat odnosno ratna djelovanja (bez obzira je li rat proglašen ili ne), inozemna neprijateljska djelovanja, građanski rat, sabotaža, vojni ili civilni ustanak, pobuna, revolucija, vojni režim ili opsadno stanje ili događaj koji uzrokuje proglašenje ili postojanje vojne vladavine ili opsadno stanje;

4) konfiskacija, rekvizicija ili ostale slične mjere koje provodi ili namjerava provesti neka vlast ili druga slična organizacija koja se bori za vlast ili ima vlast;

5) erupcija vulkana i tsunamija;

6) namjerno ili prijevarno postupanje ugovaratelja osiguranja, osiguranika ili korisnika osiguranja. Ništetne su odredbe ugovora kojima bi se predviđala odgovornost osiguratelja i u ovim slučajevima. Ovo isključenje ne odnosi se na radnike osiguranika ili druge osobe za čije postupke osiguranik odgovara;

7) nedostatak samog predmeta osiguranja, postupno propadanje, uobičajeno trošenje i redovno održavanje.

Osigurateljno pokriće (svi rizici) suštinski predstavlja krovni naziv za podskupinu osiguranja propisanu čl. 3. st. 2. t. e) Pravilnika o rasporedu vrsta rizika po skupinama i vrstama osiguranja odnosno reosiguranja (NN 23/16), odnosno “…osiguranje od požara i druga osiguranja imovine vrste osiguranja prema članku 5. ovog Pravilnika navedene pod: 08 i 09“.

U svrhu dodatnog pojašnjenja, termin „svi rizici“ upotrebljava se za osiguranje od požara, elementarnih šteta i druga osiguranja imovine koje obuhvaćaju vrste osiguranja prema članku 5. Pravilnika o rasporedu vrsta rizika po skupinama i vrstama osiguranja odnosno reosiguranja (NN 23/16) pod 08. osiguranje od požara i elementarnih šteta i pod 09. ostala osiguranja imovine.

Kako bi opseg obveze osiguratelja bio jasno i nedvojbeno određen, pod pojmom „svi rizici“ podrazumijeva se pokriće za rizike navedene u točkama 1-15 u nastavku:

1. **FLEXA (Požar, Udar groma, Eksplozija, Pad zračne letjelice)**

Požar

Požarom se smatra vatra nastala izvan određenog vatrišta ili vatra koja je ovo mjesto napustila i sposobna je dalje širiti se svojom vlastitom snagom, bez obzira je li nastala djelovanjem čovjeka ili ne. U osiguranje je uključena i šteta nastala djelovanjem dima nastalog uslijed požara. Osiguranjem se ne isključuju štete uslijed požara na građevini, opremi te na ostaloj osiguranoj imovini tijekom rekonstrukcije i adaptacije od uzroka proizašlih iz radova rekonstrukcije i adaptacije ukoliko je ukupna vrijednost tih radova maksimalno 15.000 eura.

Udar groma

Osiguranje od udara groma obuhvaća štete koje na osiguranim stvarima prouzroči grom djelovanjem snage ili topline, kao i štete od udara drugih predmeta srušenih gromom.

Štete na kablovima, žici i tramvajskoj mreži (uključujući uspinjače i žičare) uslijed udara groma smatraju se također predmetom osiguranja ukoliko su nastala oštećenja takve prirode da predmeti osiguranja ne zadovoljavaju tehničke uvjete u smislu pozitivnih propisa i pravila struke. U slučaju više udara groma i oštećenja imovine u jednom nevremenu na mikro lokaciji, nastali štetni događaji promatrati će se kao jedan štetni događaj.

Eksplozija

Eksplozija (osim eksplozije nuklearne energije) je iznenadna manifestacija sile koja rezultira ekspanzijom plinova ili para. Osiguranjem od rizika eksplozije nisu isključene štete od detonacije eksploziva u mirnodopskim uvjetima, osim šteta nastalih terorističkim djelovanjem ili prouzročenih političkim motivima.

Pokriće ne isključuje i eksplozije posuda pod pritiskom (kotlova, cijevi i sl.) i eksplozije koje nastanu u spremniku uslijed kemijske reakcije kao niti štete uslijed eksplozije na građevini, opremi te ostaloj osiguranoj imovini tijekom rekonstrukcije i adaptacije uz uzroka proizašlih iz radova rekonstrukcije i adaptacije ukoliko je ukupna vrijednost tih radova maksimalno 15.000 eura.

Pad zračne letjelice

Pod padom zračne letjelice podrazumijeva se pad ili udar letjelice bilo koje vrste, njihovih dijelova ili njihovih tereta na osigurane predmete osiguranja (oštećenje ili uništenje).

Limit pokrića po štetnom događaju i ukupno godišnje za rizik „FLEXA“ iznosi EUR 25.000.000,00.

Franšiza (odbitna) po štetnom događaju za rizik „FLEXA“ iznosi EUR 1.000,00.

1. **Manifestacija, demonstracija, zlonamjerno oštećenje, štrajk i isključivanje iz rada**

Manifestacijom i demonstracijom smatra se organizirano ili spontano javno izražavanje raspoloženja grupe građana (neovisno o broju osoba) i to na način da narušavaju javni red i mir i nasilno nastupaju prema ostalim ljudima i /ili imovini na bilo koji način (rušenje, razbijanje, paljenje, demoliranje i dr.). Uz navedeno uključene su i neposredne štete nastale zbog ili u svezi s kaznenim djelima protiv imovine koja su u neposrednoj vezi s manifestacijom ili demonstracijom.

Zlonamjerno oštećenje je svako namjerno oštećenje ili uništenje osigurane imovine učinjeno od strane bilo koje osobe. Nedozvoljeno iscrtavanje grafita ili upotreba sprejeva na osiguranoj imovini smatraju se zlonamjernim oštećenjem imovine i predstavljaju nagrđenje predmeta osiguranja. Troškovi koji se pokrivaju osiguranim rizikom podrazumijevaju čišćenje fasada i ostalih oštećenih površina, odnosno bojanje fasada i ostalih oštećenih površina ako se čišćenjem ne mogu ukloniti oštećenja, a s ciljem vraćanja osigurane imovine u prvobitno stanje. Nedozvoljeno otkidanje dijelova građevinskog objekta tj. sastavnih dijelova, te dijelova čvrsto pričvršćenih na objekt smatra se zlonamjernim oštećenjem imovine. Zlonamjerna oštećenja se odnose i na oštećenja učinjena od strane posjetitelja, izvođača i sl.

Štrajk podrazumijeva planirani prekid rada u kojem zajednički sudjeluje razmjerno velik broj djelatnika u svrhu postizanja određenih ciljeva. Štrajkom se smatra i šteta na osiguranoj imovini koja je nastala kao posljedica štrajka (npr. propadanje zbog neaktivnosti osigurane imovine, zbog neodržavanja uslijed štrajka i sl.). Isključivanje iz rada plansko je isključivanje određenog broja djelatnika s rada samo kao odgovor na već započeti štrajk. Osiguranje se odnosi na imovinu koja se uništi ili ošteti zbog radnji djelatnika u štrajku ili djelatnika isključenih iz rada u svezi sa štrajkom ili prilikom pružanja otpora zbog isključenja iz rada.

Limit pokrića po štetnom događaju i ukupno godišnje za rizik „Manifestacija, demonstracija, zlonamjerno oštećenje, štrajk i isključivanje iz rada“ iznosi 700.000 EUR.

Franšiza (odbitna) po štetnom događaju za rizik „Manifestacija, demonstracija, zlonamjerno oštećenje, štrajk i isključivanje iz rada“ iznosi EUR 1.000,00.

1. **Udar motornog vozila, dim, probijanje zvučnog zida**

Udarom motornog vozila obuhvaćene su štete na osiguranoj građevini, opremi, zalihama i/ili drugom osiguranom predmetu koje nastanu udarom vlastitog motornog vozila (cestovno, tračno i dr.), vlastitog pokretnog radnog stroja i nepoznatog motornog vozila ili nepoznatog radnog stroja ili tereta s bilo kojeg od prethodno navedenih vozila.

Svako oštećenje ili uništenje osigurane imovine uzrokovano direktno dimom koji iznenada i neprikladno prokulja iz peći, grijalica, opreme za kuhanje, pogona za sušenje ili drugih toplinskih sustava smještenih na osiguranoj lokaciji smatra se štetom uslijed dima.

Probijanje zvučnog zida podrazumijeva oštećenja nastala ukoliko zračna letjelica uzrokuje probijanje zvučnog zida koje rezultira udarnim valom koji direktno oštećuje osiguranu imovinu.

Limit pokrića po štetnom događaju i ukupno godišnje za rizik „Udar motornog vozila, dim, probijanje zvučnog zida“ iznosi EUR 450.000

Franšiza (odbitna) po štetnom događaju za rizik „Udar motornog vozila, dim, probijanje zvučnog zida“ iznosi EUR 1.000,00.

1. **Istjecanje tekućina (lekaža)**

Oštećenje, nestanak ili uništenje osigurane imovine nastalo uslijed iznenadnog istjecanja tekućine (vode ili tekućina na bazi vode ili pjene), goriva, ulja, otpadne tekućine ili plina i sl. iz nepokretnih posuda, spremnika i njihovih cijevi i to uslijed pucanja cijevi/posude/spremišta iz bilo kojeg razloga (uključujući, ali ne ograničavajući se na pucanje uslijed mraza/smrzavanja i leda) ili kvarenja uređaja za ispuštanje ili punjenje tekućine/plina smatraju se oštećenjima uslijed istjecanja (lekaže).

Osiguranjem nisu isključene štete na osiguranoj tekućini, gorivu, ulju, otpadnim vodama, plinu, pjeni i slično (gubitak).

Limit pokrića po štetnom događaju i ukupno godišnje za rizik „Istjecanje tekućina (lekaža)“ iznosi EUR 700.000

Franšiza (odbitna) po štetnom događaju za rizik „Istjecanje tekućina (lekaža)“ iznosi EUR 1.000,00.

1. **Izljev vode iz vodovodnih i kanalizacijskih cijevi i ostalih cijevnih sustava**

Osiguratelj pokriva štete na osiguranoj imovini koja se uništi, ošteti ili nestane zbog izljeva vode iz vodovodnih i odvodnih (kanalizacijskih cijevi) te drugih uređaja i aparata priključenih na vodovodnu mrežu kao i uređaja za grijanje toplom vodom i parom te iznenadnog izbijanja pare iz uređaja za toplu vodu i parno grijanje ili grijanje na vruću vodu do kojeg je došlo zbog oštećenja ili začepljenja (loma, puknuća ili otkazivanja uređaja za upravljanje i sigurnost) tih cijevi i/ ili uređaja.

Tekućine koje prenose toplinu smatraju se jednake vodi, uključivo ali ne ograničavajući se na slanu vodu, ulje, rashladna sredstva i slično i/ili bilo kojeg drugog medija (tekućine).

Pod vodovodne cijevi koje su sastavni dio građevine koja se osigurava podrazumijevaju se cijevi do glavnog vodomjera za građevinu, bez obzira na njegovu udaljenost od građevine. Pod odvodne kanalizacijske cijevi koje su sastavni dio građevine koja se osigurava podrazumijevaju se cijevi do posljednjeg šahta prije priključka na javnu kanalizaciju uključivši i priključak, odnosno do mjesta priključka kanalizacijske cijevi na septičku jamu.

Pod pojmom uređaja za grijanje toplom vodom i na parno grijanje koji su sastavni dio građevine koja se osigurava podrazumijevaju se cijevi do posljednjeg ventila na ulaznom vrelovodu (koji su vlasništvo isporučitelja toplinske energije) za građevine bez vlastite kotlovnice, odnosno do prvog ventila na glavnoj izlaznoj cijevi iz spremnika tople vode za građevine s vlastitom kotlovnicom.

Osiguranjem nisu isključene štete na osiguranim stvarima ako je do ostvarenja osiguranog rizika došlo i iz ostalih prostorija (neosiguranih ovom nabavom ili u vlasništvu treće osobe) građevine u kojoj se nalaze osigurane stvari.

Osiguranje ne isključuje štete nastale unutar i izvan osiguranog objekta i to štete od oštećenja, pucanja, začepljenja ili smrzavanja na samim vodovodnim i kanalizacijskim cijevima, cijevima postrojenja za grijanje toplom vodom ili parom ili cijevima i dijelovima klimatizacijskih uređaja, cijevima i dijelovima postrojenja za grijanje s crpkama ili na sunčevu energiju kao i cijevima i dijelovima sprinklerskih uređaja, uređaja za raspršivanje vode i uređaja za gašenje i natapanje, cijevima grijaćih tijela, cijevima kupališta, bazena, WC, WC-a s ispiranjem, slavina za vodu, sifonima, vodomjerima ili sličnim instalacijama. Ne primjenjuju se odredbe vezane na otklon štete nastale zbog starosti, korozije i sl., ako oprema odnosno infrastruktura nisu dostupni razumnoj kontroli osiguranika.

Ako su dostupne razumnoj kontroli osiguranika, osiguranik je dužan brinuti se za kontrolu i održavanje vodovodne i odvodne kanalizacijske mreže, uređaja za grijanje toplom vodom ili parno grijanje, i za njihovu zaštitu od smrzavanja. Osiguranjem su isključene štete nastale pucanjem ili oštećenjem zbog smrzavanja na vanjskim, nezaštićenim cijevima kupališta, bazena, toaletima i sličnim objektima ako prethodno nisu poduzete razumne i uobičajene mjere zaštite kako do štetnog događaja ne bi došlo.

Štete od izljeva vode i drugih tekućina uzrokovane korozijom, dotrajalosti i sl. vodovodne i odvodne mreže, uređaja za grijanje toplom vodom i za parno grijanje i druge infrastrukture koja pripada osiguranom objektu ili je dio građevine u kojoj se nalazi predmet osiguranja, smatraju se pokrivenim ako cijevni i drugi sustavi nisu dostupni razumnoj kontroli osiguranika.

Uz primjenu odredaba iz točke „Osigurani troškovi“ iz ove tehničke specifikacije, osiguranjem su obuhvaćeni i svi troškovi pronalaska mjesta nastanka osiguranog slučaja, troškovi sanacije nastale štete (uključivo sanacija popravka cijevnih i drugih sustava) te troškovi dovođenja mjesta štete u prvobitno stanje (troškovi zemljišnih radova i završnog asfaltiranja).

Posljedična šteta – istjecanje i gubitak vode nastali kao posljedica pucanja vodovodnih cijevi (uključujući i sprinkler sustave i sl.) nadoknadiva je u maksimalnom iznosu od 1.000,00 EUR po štetnom događaju. Naknada će se izvršiti uplatom razlike između iznosa računa koji uključuje period kada se dogodio štetni događaj i iznosa prosjeka posljednja tri računa prije nastanka štetnog događaja.

Limit pokrića po štetnom događaju i ukupno godišnje za rizik „Izljev vode iz vodovodnih i kanalizacijskih cijevi i ostalih cijevnih sustava“ iznosi EUR 700.000

Franšiza (odbitna) po štetnom događaju za rizik „Izljev vode iz vodovodnih i kanalizacijskih cijevi i ostalih cijevnih sustava“ iznosi EUR 1.000,00.

1. **Oluja, tuča**

Olujom se smatra vjetar brzine 17,2 m/s, odnosno 62 km/h (jačine 8 stupnjeva prema Beaufortovoj ljestvici) ili više na osiguranom području. Smatrat će se da je puhao vjetar ove brzine u kraju gdje se nalaze osigurane stvari, ako je vjetar lomio grane i/ ili stabla ili oštetio redovno održavane građevinske objekte. Štete od oluje obuhvaćene su osiguranjem ako su mehanička oštećenja osigurane stvari prouzročena neposrednim djelovanjem oluje i/ili izravnim udarom predmeta oborenih ili nošenih olujom. Zračni vrtlog razorne snage smatra se također olujom.

Iz osiguranja nisu isključene štete od uništenja odnosno oštećenja osiguranih stvari koje prouzrokuje tuča svojim udarom tako da se stvar razbije, probije, okrhne ili osigurana stvar pukne ili promijeni oblik zbog udara. Tučom se podrazumijevaju oborine u obliku granula leda.

Također nisu isključene štete od prodiranja oborina kroz otvore nastale od padanja tuče i/ili kao posljedica oluje kao i štete nastale uslijed oborinskih voda i/ili zakišnjavanja odnosno uslijed nemogućnosti odvodnje velike količine oborina u kratkom vremenu kroz oluke i/ili preljevanja oborina te prodora istih kroz otvore.

Osiguranjem od opasnosti oluje i tuče nisu isključene štete na folijama od umjetnog materijala na toplim lijehama i plastenicima koja služe za pokrivanje bilja neposredno ili u obliku tunela, na staklima i folijama plastenika odnosno staklenika. Također, u osiguranje je uključena imovina na otvorenom i/ili imovina koje je pričvršćena na građevinski objekt (npr. reklamne ploče, antene, tende i dr.) kao i na objektima slabe gradnje (spremišta, šupa, nadstrešnica, tende, šatori i dr.) te stvarima koje su smještene u/ispod navedenih objekata. Maksimalan limit pokrića za ove predmete osiguranja iznosi 30.000 eura po štetnom događaju i ukupno godišnje

Osiguranjem nisu isključene štete uslijed oluje na građevini, opremi te ostaloj osiguranoj imovini tijekom rekonstrukcije i adaptacije iz uzroka proizašlih iz radova rekonstrukcije i adaptacije ukoliko je ukupna vrijednost tih radova maksimalno 20.000 eura.

Limit pokrića po štetnom događaju i ukupno godišnje za rizik „Oluja, tuča“ iznosi EUR 2.500.000

Franšiza (odbitna) po štetnom događaju za rizik „Oluja, tuča“ iznosi EUR 1.000,00.

1. **Pritisak snijega i leda, snježna lavina**

Pritiskom snijega i leda, uključena oštećenja od klizanja leda po osiguranim površinama, podrazumijeva direktno djelovanje snježnih i ledenih masa na osigurani objekt, opremu, zalihe i ostalu osiguranu imovinu, uključujući, ali ne ograničavajući se na nadstrešnice i šatore.

se lavinom smatra snježna masa ili led u pokretu koji se otkida s planinskih obronaka. Osiguranjem su obuhvaćene i štete prouzročene djelovanjem zračnog tlaka od snježne lavine.

Limit pokrića po štetnom događaju i ukupno godišnje za rizik „Pritisak snijega i leda, snježna lavina“ iznosi EUR 700.000

Franšiza (odbitna) po štetnom događaju za rizik „Pritisak snijega i leda, snježna lavina“ iznosi EUR 1.000,00.

1. **Odron kamenja i zemljišta, urušavanje i klizanje tla**

Odronjavanjem se smatra otkidanje i pad materijala kao geološke pojave. Smatra se da je nastao osigurani slučaj odronjavanja na osiguranoj imovini samo onda ako je materijal koji se odronio udario na osiguranu stvar i uništio je ili oštetio.

Urušavanjem tla smatra se prirodno spuštanje zemlje preko prirodnih šupljina. Osiguranjem se nadoknađuje urušavanje tla uslijed djelovanja podzemnih voda~~.~~

Klizanjem tla smatraju se pokreti zemljine površine na kosim terenima s jasnim manifestacijama lomova na površini tla i/ili srozavanja, uključujući i pojave deformacija i pukotinama na građevinama koje nastanu u kratkom razdoblju. Osiguranjem je pokrivena šteta koja nastane na osiguranim predmetima uslijed klizanja tla.

Limit pokrića po štetnom događaju i ukupno godišnje za rizik „Odron kamenja i zemljišta, urušavanje i klizanje tla“ iznosi EUR 700.000

Franšiza (odbitna) po štetnom događaju za rizik „Odron kamenja i zemljišta, urušavanje i klizanje tla“ iznosi EUR 1.000,00.

1. **Poplava, bujica, visoka voda**

Poplavom se smatra stihijsko neočekivano poplavljivanje terena od stalnih voda (rijeka, jezera, mora i dr.) zbog toga što se voda izlila iz korita na bilo koji način ili preplavila/probila obrambeni nasip ili branu te izlijevanje vode zbog izvanredne plime i valova na moru i jezerima neobične jačine i od nadolaska vode iz umjetnih jezera. Poplavom se smatra poplavljivanje terena zbog naglog stvaranja velike količine vodene mase koja je nastala kao posljedica proloma oblaka. Ni u kojem slučaju iz pokrića nisu isključene štete od poplavljivanja vodom izlivenom iz kanalizacijske mreže, štete od podzemnih voda u podzemnim hodnicima, štete na cjelokupnoj imovini osiguranika neovisno radi li se o podzemno ili nadzemno postavljenoj imovini.

Bujicom se smatra stihijsko neočekivano poplavljivanje terena vodenom masom koja se stvara na nizbrdnim terenima zbog jakih atmosferskih oborina i slijevanja ulicama i putovima (asfaltiranim ili ne), šumskim putevima, trasama i dr.Nisu isključene štete od poplavljivanja vode izlivene iz kanalizacijske mreže.

Visokim vodama smatraju se pojave neuobičajenog porasta vodostaja uzrokovano ekstremnim kišnim oborinama, topljenjem snijega ili olujom kao i podzemne vode kao posljedica visoke vode.

Obveza osiguratelja za štete od visokih voda i podzemne vode kao njene posljedice počinje s porastom visoke vode iznad unaprijed utvrđenih mjesečnih kvota vodostaja ili protoka izmjerenih prema najbliže postavljenom pokazivaču vodostaja. Prosječni mjesečni vodostaj definira se kao aritmetička sredina srednjih dnevnih protoka razmatranog mjeseca te se uspoređuje s aritmetičkom sredinom razmatranog mjeseca u posljednjih 20 godina.

Osiguranjem nisu isključene štete od tlaka uzrokovanog poplavom na hidro-građevinskim objektima, kanalima, tunelima i cjevovodima kao niti štete prouzročene na osiguranim predmetima za vrijeme dok poplava, bujica i visoka voda traju i neposredno nakon povlačenja vode.

Limit pokrića po štetnom događaju i ukupno godišnje za rizik „Poplava, bujica, visoka voda“ iznosi EUR 2.000.000

Franšiza (odbitna) po štetnom događaju za rizik „Poplava, bujica, visoka voda“ iznosi EUR 1.000,00.

1. **Lom stakla**

Lom stakla podrazumijeva uništenje ili oštećenje zbog ostvarenja bilo kojeg rizika, staklene površine (bilo koje vrste), svjetlećih reklama i reklamnih panela i natpisa, neonskih cijevi i ostalih svjetlećih cijevi (sa svim pripadajućim uređajima) i natpisima, video zid i ostale reklamne površine, natpisa i ukrasa izrađenih na osiguranim staklima i slikama (ako je šteta prouzrokovana od istog štetnog događaja, kao i štetu na samoj osiguranoj stvari na kojoj se nalazi natpis, slika ili ukras), mramornih ploča i umjetnog kamena na stolovima, pultovima i regalima, sanitarne keramike (umivaonici, WC školjke s opremom i dr.), uličnih zrcala (za reguliranje prometa), staklenih zidova i pregrada, staklenih fasada, stajališta (autobusna, tramvajska i dr.), kulturnih, povijesnih i nadgrobnih spomenika od kamena, betona i kovine, stakloplastična sjenila terasa, polikarbonat-leksan, pleksiglas, tende; nastalo ostvarenjem bilo kojeg rizika kojem su izložene osigurane stvari.

U osiguranje su uključene sve unutarnje i vanjske ostakljene površine bez obzira na pojedinačnu staklenu površinu.

Osiguratelj je u obvezi nadoknaditi i troškove za eventualno privremeno najnužnije zastakljenje, troškove skidanja i ponovnog namještanja predmeta koji smetaju pri postavljanju novog stakla (npr. zaštitne rešetke, zaštitne šipke, zaklon od sunca i dr.) kao i troškove koje osiguranik ima za otklanjanje i smanjenje štete učinjene kada je osigurani slučaj nastao, pa i onda kada te mjere nisu bile uspješne, troškove prekovremenog, prazničkog i noćnog rada. Ako zbog načina izrade nije moguće zamijeniti razbijeno staklo, a da se ne zamjeni i okvir (bilo koje vrste), onda je i sam okvir pokriven osiguranjem.

Osiguratelj je u obvezi isplatiti osigurninu i za štetu na imovini osiguranika, oštećenoj ili uništenoj od izravnog udara razbijenog stakla. Kod posljedične štete u navedenom slučaju ne obračunava se amortizacija na oštećenom predmetu.

Limit pokrića po štetnom događaju i ukupno godišnje za rizik „Lom stakla“ iznosi EUR 150.000

Franšiza (odbitna) po štetnom događaju za rizik „Lom stakla“ iznosi EUR 1.000,00.

1. **Provalna krađa i razbojstvo**

Ovom vrstom osiguranja pokrivena je šteta od odnošenja, uništenja ili oštećenja osiguranih stvari kod izvršenja ili pokušaja izvršenja provalne krađe, otimanja i oštećenja (primjerice strojeva, uređaja i instalacija, opreme, aparata, namještaja, transportnih sredstava, svih vrsta zaliha, sitnog inventara, materijala, sirovina, telekomunikacijske, audio i video opreme, umjetničkih predmeta, raznih dokumenata, gotovog novca i ostalih vrijednosnih papira, prijevoznih karata, taksenih i poštanskih maraka, plemenitih kovina i predmeta od plemenitih kovina, nakita, tuđe opreme, goriva, dijela građevine). Ovim osiguranjem pokrivene su i štete prouzročene oštećenjem građevinskih dijelova prostorija, instalacija i opreme (oštećenje zidova, stropova, vrata, brava i dr.) u kojima se nalaze osigurane stvari prilikom izvršenja ili pokušaja izvršenja provalne krađe, razbojstva i vandalizma, bez primjene franšize.

Ovom vrstom osiguranja, osigurane su i stvari radnika koji obavljaju posao na mjestu osiguranja, kao i stvari trećih osoba primljenih radi obavljanja registrirane djelatnosti, popravka, prerade, obrade, predaje u najam, čuvanje založenih stvari i sl.

Osiguranje se odnosi i na samostojeće automate za ubacivanje novca zajedno sa sadržajem, aparate za mijenjanje i izdavanje novca, automate za naplatu i slično.

Osiguranje je u obvezi nadoknaditi štetu na osiguranoj imovini u izložbenim ormarićima i vitrinama izvan zgrada, koja nastane ako provalnik razbije izložbeni ormarić ili vitrinu ili ih otvori krivotvorenim ključem ili drugim podesnim alatom.

Osiguratelj je u obvezi nadoknaditi štetu osiguraniku na njegovoj imovini (kao i na imovini za koju je odgovoran) i u slučaju obične krađe (otuđenje imovine s ciljem da se protupravno prisvoji, uz izostanak elemenata ili obilježja provalne krađe) odnosno ne isključuje se rizik obične krađe. Isto tako ne isključuju se štete odnosno oštećenja koja učine posjetitelji na imovini osiguranika prilikom organiziranih manifestacija/događanja, izložbi ili nekih drugih javnih događanja u osiguranim prostorijama osiguranika.

U osiguranje su uključene osigurane stvari: roba, oprema, zalihe i druga osigurana imovina koje osiguranik drži na otvorenom prostoru, ako je prostor ograđen dobro održavanom ogradom i/ili uz uvjet da postoji čuvarska ili ophodarska služba bilo koje vrste.

Neovisno od prethodne odredbe u osiguranje su uključene sve pričvršćene, ugrađene, privezane i sl. osigurane stvari koje se nalaze na otvorenom prostoru te koje budu uništene ili oštećene ili odnesene razbijanjem, obijanjem, otvaranjem ili skidanjem (podesnim ili kojim drugim alatom, uključujući i korištenje lažnog ili krivotvorenog ključa ili ključa do kojeg je izvršitelj došao na jedan od niže navedenih načina kvalificiranih kao provalna krađa).

Provalnom krađom smatra se ako njen izvršitelj:

1. Provali u prostorije u kojima se nalaze osigurane stvari razbijanjem ili obijanjem vrata i prozora ili provaljivanjem stropa, zidova ili podova;
2. Otvori mjesto osiguranja lažnim ključem ili kojim drugim sredstvom koje nije namijenjeno redovnom otvaranju. Lažnim ključem smatra se onaj koji nije izrađen s dopuštenjem ili na poticaj ovlaštene osobe;
3. Provali u zaključano spremište u mjestu osiguranja, u kojem se nalaze osigurane stvari, ako je do spremišta došao na jedan od načina koji je ovom tehničkom specifikacijom okvalificiran kao provalna krađa;
4. Neprimjetno se uvuče u mjesto osiguranja ili se u njemu sakrije i izvrši krađu u vrijeme kad je mjesto osiguranja bilo zaključano;
5. Otvori mjesto osiguranja ili spremište pravim ključem ili njegovim duplikatom, ako je do ključa došao jednom od radnji spomenutih u točki 1, 2, 3, 4 ili 6. ove definicije ili razbojstvom ili prijevarom ili nenamjernim propustom radnika ili čuvara, bez obzira na lokaciju;
6. Uđe u mjesto osiguranja kroz otvore koji nisu namijenjeni za ulaz savladavajući pri tome prepreke koje onemogućavaju ulazak bez napora;
7. Provalnom krađom smatra se i krađa stvari s balkona i lođa na katovima, kao i iz stanova, apartmana i soba na katovima, ako je izvršena uskakanjem kroz otvoren prozor na katovima. Ne smatra se provalnom krađom uskakanje kroz otvoren prozor u niskom prizemlju (do visine 2m računajući od zemlje do donjeg ruba prozorskog okna);

Osiguranje se također odnosi i na novac, druga sredstva plaćanja i dragocjenosti za vrijeme dok su isti pohranjeni u zaključanim spremištima i/ili manipulacije s njima na blagajnama, šalterima, interne manipulacije i uplatno-isplatnim i prodajnim mjestima. Pod zaključanim spremištima smatraju se i ormarići, ladice, blagajne, pancir blagajne, trezori i druga spremišta.

Vandalizam je zlonamjerno oštećenje ili uništenje imovine nastalo nakon što je izvršitelj provalio u osigurane prostorije u smislu i na način opisan pod provalnom krađom. Također, vandalizam je zlonamjerno oštećenje ili uništenje imovine nastalo prije ili nakon što je izvršitelj otuđio čvrsto ugrađene predmete s građevinskog objekta.

Razbojstvom se smatra oduzimanje osigurane stvari upotrebom sile (opasnom po život i zdravlje) protiv osiguranika ili njegovih djelatnika ili ostalih osoba koje se nađu na mjestu razbojstva ili prijetnjom da će se neposredno napasti život ili tijelo ovih osoba. Smatra se da postoji upotreba sile i onda kada su upotrjebljena sredstva za onemogućavanje otpora. Materijalna šteta uključujući i troškove čišćenja i sl. ili pretrpljena materijalna šteta pokradenih osoba također se smatra predmetom ovog osiguranja.

Ako su pojedine stvari privremeno udaljene, ali najviše 30 dana, za potrebe korištenja osiguranika, osiguranje vrijedi i na drugom mjestu, osim osiguranja novca, dragocjenosti, zlata, platine i drugih plemenitih kovina.

Osigurateljno pokriće obuhvaća i novac, druga sredstva plaćanja i dragocjenosti za vrijeme kada su pohranjeni u zaključanim spremištima te za vrijeme manipulacije na blagajni, šalteru, interne manipulacije i uplatno-isplatnom i prodajnom mjestu od rizika razbojstva. Pod zaključanim spremištima smatraju se i ormarići, ladice, blagajne, pancir blagajne, trezori i druga spremišta.

Osiguranjem su obuhvaćene i štete od krađe ili razbojstva nad osobom kojoj je povjeren prijenos ili prijevoz novca, vrijednosnih papira, potvrde depozita, dragocjenosti i slično.

Osiguranjem su pokrivene i štete zbog prijevare nad osobom kojoj je povjeren prijenos odnosno prijevoz, a bez krivnje te osobe.

Obveza osiguratelja za svaki pojedini slučaj prijenosa ili prijevoza novca ili drugih vrijednosti počinje u trenutku kada je osoba koja prenosi ili prevozi preuzela novac ili druge vrijednosti i traje, na određenom putu prema nalogu osiguranika, sve dotle dok novac odnosno druge vrijednosti ne preda na određenom mjestu.

Novac, vrijednosni papiri, potvrde depozita i dragocjenosti i druge vrijednosti osigurane su i za vrijeme prijevoza motornim vozilom od rizika razbojstva, kao i od nestanka i oštećenja odnosno uništenja u slučaju prometne nesreće.

Pod prometnom se nesrećom u navedenom slučaju smatra prevrnuće, sudar, udar, iskliznuće, rušenje motornog vozila kojim se obavlja prijevoz vrijednosti kao i sva ostala oštećenja prouzročena iznenadnim vanjskim događajima pod učinkom mehaničke sile, a neovisno o volji ugovaratelja osiguranja/osiguranika, odnosno vozača, kao i oštećenja prouzročena iznenadnim termičkim ili kemijskim djelovanjem.

Prijenosna imovina osigurana je 24h i kada se nalazi u motornim vozilima od rizika oštećenja, uništenja ili otuđenja uslijed prometne nesreće kao i kada se nalazi u zaključanim motornim vozilima od rizika provalne krađe i zlonamjernih radnji. Uključeno je pokriće prijenosne imovine na teritoriju Republike Hrvatske i području Europe u geografskom smislu. Podlimit prijenosne imovine u motornim vozilima iznosi 1.000,00 EUR po štetnom događaju.

Primjenjuje se klauzula o automatizmu pokrića za sve nove lokacije zaključanih spremišta, uplatno - isplatnih mjesta (manipulacije, uključujući i interne manipulacije), relacija prijevoza, kao i sve lokacije/relacije koje možda nisu navedene (ili nisu navedene kod pojedinog osiguranika).

U osiguranje su uključeni svi osiguranici bez obzira na evidentirana stanja po pojedinim trgovačkim društvima (uključujući i njihove podružnice) i ustanovama, pa i za one podružnice, trgovačka društva i ustanove za koje podaci nisu navedeni, a za koje tijekom osigurateljne godine može nastati potreba za osiguranjem. Konačan obračun izvršit će se po isteku osigurateljne godine.

Limit pokrića po štetnom događaju i ukupno godišnje za rizik „Provalna krađa i razbojstvo“ iznosi EUR 700.0000

Franšiza (odbitna) po štetnom događaju za rizik „Provalna krađa i razbojstvo“ iznosi EUR 1.000,00.

Zajednički zasebni limit pokrića po štetnom događaju i ukupno godišnje za rizik „Obična krađa“ te za štete odnosno oštećenja koja učine posjetitelji na imovini osiguranika prilikom organiziranih manifestacija/događanja, izložbi ili nekih drugih javnih događanja u osiguranim prostorijama osiguranika iznosi 5.000 eura.

Franšiza (odbitna) po štetnom događaju za rizik „Obična krađa“ te za štete odnosno oštećenja koja učine posjetitelji na imovini osiguranika prilikom organiziranih manifestacija/događanja, izložbi ili nekih drugih javnih događanja u osiguranim prostorijama osiguranika iznosi EUR 1.000,00.

1. **Lom stroja**

Osiguranje se odnosi na svu opremu osiguranika uključujući, a ne ograničavajući se na strojeve, uređaje i instalacije zajedno sa punjenjem, postoljem, ležištem i temeljem, kompletnu infrastrukturu podzemnu i nadzemnu, strojno mehanička oprema građevinskih objekata i izvan građevinskih objekata (do prvih priključaka na javnu mrežu), dalekovode, kabelske vodove podzemne i nadzemne, cjevovodi, plinovodi i toplovodi, vodovodna i kanalizacijska mreža, plinovodna mreža i instalacije podzemne i nadzemne, plinske instalacije, kompletnu električnu naponsku mrežu s pripadajućim uređajima, instalacije centralnog grijanja, antenske stupove, prometnu signalizaciju bilo koje vrste, elektronička računala i ERC opremu uključujući i prijenosnu opremu, softver, različite silose i spremnike, trake, lanci i užad, krupni alat i slično, bez obzira gdje se nalazi.

Mehanička oprema građevinskih objekata kao i izvan građevinskih objekata, ako je u vlasništvu osiguranika, osigurana je i kada nije zasebno iskazana u osnovnim sredstvima osiguranika već je vrijednost istih u okviru vrijednosti građevinskih objekata, uključujući ali ne ograničavajući se na cjevovode, kotlovnice, sustave grijanja i hlađenja, kanalizacija, plin, kabelske vodove telefoniju, internet, antenske sustave, liftove i drugo.

Osiguranjem se pruža osiguravajuća zaštita od oštećenja ili uništenja osigurane stvari zbog primjerice nezgode u pogonu, nespretnosti, nehata ili zle namjere radnika ili neke druge osobe, pada i/ili udara stranog predmeta, pada i/ili udara osiguranog predmeta, operativnih pogrešaka, udara električne energije na elektroničku opremu (povećanje jačine struje), povećanje/pada napona, kratkog spoja, neposrednog i iznenadnog kontakta s vodom ili drugom tekućinom, pogreške u kontaktu, pogrešnog mjerenja, uslijed greške regulacijske i sigurnosne opreme, oštećenja uslijed povećanja napona ili indukcije kao posljedice udara groma ili atmosferskog naboja, i dr.

Osiguranje ne isključuje štete nastale uslijed grešaka u konstrukciji, proračunima, materijalu, dinamičnog vitlanja rotacijskih dijelova strojeva-turbina, generatora, pucanja uzrokovanog centrifugalnom silom, manjka vode u parnim kotlovima i opremi, prevelikog tlaka, nedovoljnog funkcioniranja sistema za hlađenje odnosno grijanje, kao i sistema mjerenja, regulatora sigurnosti i kontrole, zaštitnim mjerama, mraza, smrzavanja i direktnog nanosa leda, implozije ili drugih efekata slabog pritiska kao niti štete nastale vibracijom, pregrijavanjem, slučajnim nedostatkom podmazivanja, molekularnim slabljenjem, hidrauličnim šokom.

Pod nezgodom u pogonu podrazumijevaju se događaji koji nastaju nepredviđeno i iznenada u svezi s uporabom osigurane stvari.

U osiguranje su uključene sajle i trake opreme i posljedične štete nastale pucanjem ili pregorijevanjem (uz uvjet redovnog atestiranja ovlaštenih društva).

Također se ne isključuju štete na dijelovima strojeva i opreme koji su izloženi ubrzanom trošenju i periodičkoj zamijeni ukoliko je uzrok štete pad ili udar osiguranog ili drugog predmeta ili nespretnost, nehat ili zla namjera radnika ili neke druge osobe koji za posljedicu imaju oštećenje navedenih dijelova.

Uz primjenu odredaba iz točke „Osigurani troškovi“ ove tehničke specifikacije, osiguranjem su obuhvaćeni troškovi pronalaska mjesta nastanka osiguranog slučaja bez obzira na njihov obujam i prirodu kao i svi ostali troškovi koji nastanu zbog sanacije štete (zemljani radovi, asfaltiranje, popločavanje i sl.), troškovi sanacije nastale štete (uz rastavljanje i sastavljanje) te troškovi dovođenja mjesta štete u prvobitno stanje (troškovi raščišćavanja, čišćenja i zbrinjavanja), kao i zakonom propisani troškovi.

Prilikom sanacije štete u obračun se prihvaća satnica vlastitog servisa osiguranika, ovlaštenog servisa, ili ako se pokaže neophodnim, i satnica ovlaštenog inozemnog servisera kao i nabava zamjenskih dijelova iz inozemstva uključujući sve potrebne troškove za njihovu nabavu na mjesto štete, kao i troškovi popravka zbog prekovremenog rada neradnim danima i noćnog rada. Osiguranje nadoknađuje i nužne troškove koji su nastali razumnim pokušajem osiguranika da, kad osigurani slučaj nastane, poduzme mjere zbog otklanjanja i smanjenja štetnih posljedica nastajanja osiguranog slučaja.

Osiguranjem su pokriveni troškovi privremenog popravka osigurane stvari, troškovi rastavljanja i sastavljanja koji su učinjeni u svrhu redovnog pregleda ili održavanja kada se tom prilikom utvrdi oštećenje osiguranim rizikom.

Visina osigurnine u slučaju oštećenja osigurane stvari ne umanjuje se za iznos procijenjene istrošenosti odnosno amortizacije.

Za osiguranje elektroničkih uređaja i aparata ne zahtijeva se dokaz vizualne prepoznatljivosti štete izazvane djelovanjem električne energije.

Limit pokrića po štetnom događaju i ukupno godišnje za rizik „Lom stroja“ iznosi EUR 700.000

Franšiza (odbitna) po štetnom događaju za rizik „Lom stroja“ iznosi EUR 1.000,00.

1. **Potres**

Potres je prirodno izazvano potresanje ili pomicanje tla koje nastaje zbog geofizičkih procesa u unutrašnjosti zemlje. Osiguratelj je dužan nadoknaditi štetu uzrokovanu potresom jačine 5 (pet) stupnjeva i više po Mercalli-Cancani-Siebergovoj ljestvici.

Osiguratelj je u obvezi nadoknaditi uništenu ili oštećenu osiguranu imovinu uslijed direktnog udara potresa ili požara ili eksplozije ili koje druge pojave nastale kao posljedice potresa kao i pada dijelova zgrada ili drugih objekata ili stvari na osiguranu imovinu uslijed nastanka osiguranog slučaja.

Pod jednim osiguranim slučajem smatraju se sve štete uzrokovane potresom, a koje su nastale unutar razdoblja od 72 uzastopna sata, računajući od početka potresanja tla.

Predmet osiguranja od opasnosti potresa je sva imovina navedena u ovoj tehničkoj specifikaciji.

Osiguranje se ne odnosi na štete:

- prouzrokovane djelovanjem nuklearne energije i radioaktivne kontaminacije,

- prouzročene neposredno ili posredno: ratom, revolucijom, ustankom, minama, torpedima, bombama, ili drugim ratnim oružjem, sabotažom ili terorizmom počinjenim iz političkih pobuda, građanskim nemirima, konfiskacijom, rekvizicijom ili ostalim sličnim mjerama koje provodi neka vlast ili druga slična organizacija, bilo kakvim političkim rizikom,

- prouzrokovane zagađenjem stvari opasnim tvarima koje su ispuštene, odnosno istjecale, te troškovi čišćenja takvih zagađenja.

Minimalno propisani limit pokrića po štetnom događaju i ukupno godišnje za rizik „Potres“ iznosi EUR 20.000.000

Naručitelj može ponuditi i veći limit pokrića po štetnom događaju i ukupno godišnje od minimalno propisanog, te u tom slučaju ponuđeni limit u EUR unosi u za to predviđeno polje u troškovniku.

Franšiza (odbitna) po štetnom događaju za rizik „Potres“ iznosi 5% od štete, minimalno EUR 8.000 a maksimalno EUR 350.000,00.

1. **Terorizam i sabotaža**

Osiguranjem od rizika terorizma i sabotaže pruža se pokriće fizičkog gubitka ili fizičke štete koja nastane na osiguranoj imovini zbog čina terorizma ili sabotaže.

Čin terorizma označava radnju ili niz radnji, uključujući i uporabu sile ili nasilja, bilo koje osobe ili jedne ili više grupa osoba, bilo da djeluju samostalno ili u ime ili u vezi s bilo kojom organizacijom ili više njih, a počinjenje kojih ima političke, vjerske ili ideološke svrhe, uključujući i namjeru utjecaja na bilo koju vlast i/ili zastrašivanja stanovništva u navedene svrhe.

Čin sabotaže jest subverzivna radnja ili niz radnji počinjenje kojih ima političke, vjerske ili ideološke svrhe, uključujući i namjeru utjecaja na bilo koju vlast i/ili zastrašivanja stanovništva u navedene svrhe.

Osiguranjem od rizika terorizma i sabotaže, osim isključenja izričito navedenih u ovoj tehničkoj specifikaciji, pokriće se ne pruža niti u slučaju:

1. Gubitka oduzimanjem ili zakonitom ili nezakonitom okupacijom, osim ako su fizički gubitak ili šteta uzrokovani izravno terorističkim činom ili sabotažom.
2. Gubitka ili štete nastalih kao posljedica krijumčarenja ili nezakonitog prijevoza ili ilegalne trgovine.
3. Gubitka ili štete izravno ili neizravno nastalih iz ili kao posljedica curenja i/ili ispuštanja polutanata ili kontaminanata, a koji uključuju, ali ne ograničavaju se na, bilo koji kruti, tekući, plinoviti ili termalni iritant, kontaminant ili opasnu ili štetnu tvar ili bilo koju tvar čija prisutnost, postojanje ili oslobađanje ugrožava ili prijeti ugroziti zdravlje, sigurnost ili dobrobit osoba ili okoliša.
4. Gubitka ili štete nastale izravno ili neizravno iz ili kao posljedica kemijske ili biološke emisije, oslobađanja, ispuštanja, disperzije ili istjecanja ili kemijske ili biološke izloženosti bilo koje vrste.
5. Gubitka ili štete nastale izravno ili neizravno iz ili kao posljedica emisija azbesta, oslobađanja, ispuštanja, disperzije ili istjecanja ili izloženosti azbestu bilo koje vrste.
6. Bilo koje globe ili novčane kazne ili drugog procijenjenog troška na teret osiguranika ili koji je posljedica bilo koje odluke suda, vladine agencije, javne ili lokalne vlasti ili bilo koje druge osobe.
7. Gubitka ili štete nastale elektroničkim putem, uključujući, bez ograničenja, hakiranje računala ili uvođenje bilo kojeg oblika računalnog virusa ili ometanja ili neovlaštenih instrukcija ili kodiranja ili uporabu bilo kojeg elektromagnetskog oružja.
8. Gubitka ili štete nastale djelovanjem vandala ili drugih osoba koje djeluju zlonamjerno ili kao posljedica protesta ili štrajkova, radničkih nemira, pobuna ili građanskih nemira.
9. Gubitka ili povećanog troška nastalog provedbom bilo koje uredbe, zakona ili drugog propisa kojim se regulira rekonstrukcija, popravak ili rušenje bilo koje osigurane imovine od strane javne vlasti, državnih ili lokalnih tijela.
10. Gubitka ili štete nastale provedbom mjera poduzetih kako bi se spriječilo, suzbilo ili kontroliralo stvarno ili potencijalno terorističko djelo ili sabotaža, osim u slučaju prethodnog dogovora s osigurateljem prije poduzimanja takvih mjera.
11. Svakog posljedičnog gubitka ili štete, gubitka uporabe, kašnjenja ili gubitka tržišta, izgubljene dobiti, deprecijacije, smanjenja funkcionalnosti ili povećanja troškova rada.
12. Gubitka ili štete uzrokovane čimbenicima, bez ograničenja, poput prekida, fluktuacije ili varijacije u, ili nedostatnosti opskrbe vodom, plinom ili električnom energijom i telekomunikacija ili bilo kojeg tipa usluge.
13. Gubitka ili povećanih troškova koji su posljedica prijetnje ili prijevare.
14. Gubitka ili štete uzrokovane ili koja proizlazi iz pljačke, provale, pljačke u vrijeme nereda, krađe ili razbojništva.
15. Gubitka ili štete uzrokovane neobjašnjivim nestankom ili gubitkom osigurane imovine.
16. Gubitka ili štete izravno ili neizravno uzrokovane plijesnima, gljivicama, sporama i drugim mikroorganizmima bilo koje vrste, naravi ili opisa, uključujući, bez ograničenja, svaku tvar čija prisutnost predstavlja stvarnu ili moguću prijetnju ljudskom zdravlju.

Osiguranje od rizika terorizma i sabotaže ne uključuje osiguranje od fizičkog gubitka ili štete na:

1. Zemljištu ili vrijednosti zemljišta.
2. Bilo kojoj zgradi ili građevini ili imovini unutar istih, dok je takva zgrada ili građevina prazna ili izvan uporabe više od trideset dana, osim ako ta imovina nije namijenjena da bude slobodna prilikom svog uobičajenog rada.
3. Zrakoplovu ili bilo kojem drugom zračnom uređaju ili plovilu.
4. Bilo kojem kopnenom prijevoznom sredstvu, uključujući vozila, lokomotive ili vagone i prikolice, osim ako je takvo prijevozno sredstvo ovdje navedeno kao osigurano i to isključivo dok se nalazi na nekretnini koja je ovdje osigurana u vrijeme nastanka štete.
5. Životinjama, biljkama i živim organizmima bilo koje vrste.
6. Imovini u provozu (tranzitu) koja se ne nalazi na posjedu osiguranika.

Limit pokrića po štetnom događaju i ukupno godišnje za rizik „Terorizam i sabotaža“ iznosi EUR 7.000.000,00 (ovisno da li idemo na puni ili podlimit FLEX-u)

Franšiza (odbitna) po štetnom događaju za rizik „Terorizam i sabotaža“ iznosi 5% od štete, minimalno EUR 8.000 a maksimalno EUR 350.000,00.

1. **Neimenovani rizici**

Neimenovanim rizicima smatraju se gubici osigurane imovine koja je oštećena uslijed direktnog, iznenadnog i nepredvidivog događaja, a koji nisu obuhvaćeni rizicima definiranim u prethodno navedenim točkama 1.-14. ove tehničke specifikacije.

Osigurateljno pokriće primijenit će se na oštećenja imovine uzrokovana direktnim utjecajem osiguranog rizika na osiguranu imovinu na osiguranoj lokaciji kao i na oštećenja uzrokovana nepoznatim uzrokom ili nestankom osigurane imovine tijekom štetnog događaja.

Ovo osiguranje se ne odnosi na gubitke uzrokovane pronevjerom, utajom, prijevarom ili iznudom, gubitke utvrđene inventurnom kontrolom odnosno razlikama u inventuri, gubitke robe na otvorenom nastale uslijed vremenskih nepogoda, gubitke nastale uslijed zapljene, eksproprijacije ili oštećenja imovine zbog naloga nadležne vlasti, gubitke i štete na stvarima koje su predmet obrade i tretmana bilo koje vrste. Osiguranje se ne odnosi niti na oštećenja na nogostupima ili cesti nastala uslijed ulegnuća, raspadanja, skupljanja ili razvlačenja, na štete nastale kontaminacijom, infekcijama, pokvarenom robom, zbog životinja, biljaka, gljivica ili mikroorganizama bilo koje vrste, štete nastale klimatskim promjenama u temperaturi, sušom ili vlagom, šteta nastale kao gubitci robe uslijed gubitka težine, materijala, boje, promjene okusa, strukture ili izgleda, štete nastale uslijed starosti, trošnosti i uporabe ili uslijed korozije, oksidacije i erozije, taloženja bilo koje vrste.

Limit pokrića po štetnom događaju i ukupno godišnje za rizik „Neimenovani rizici“ iznosi EUR 700.000

Franšiza (odbitna) po štetnom događaju za rizik „Neimenovani rizici“ iznosi EUR 1.000,00.

**OSIGURANJE OD JAVNE (OPĆE) ODGOVORNOSTI I ODGOVORNOSTI PREMA DJELATNICIMA**

Predmet osiguranja je građanskopravna izvanugovorna odgovornost osiguranika za štetu uslijed smrti, povrede tijela ili zdravlja, te oštećenja ili uništenja stvari treće osobe.

Ovim osiguranjem pokrivena je odgovornost osiguranika/poslodavca (i vlastitih djelatnika) prema trećim osobama koja proizlazi ili je u svezi s obavljanjem registrirane djelatnosti, vlasništva, posjedovanja, određenog svojstva stvari ili pravnog odnosa. Pokrivena je također i odgovornost osiguranika/poslodavca za štetu uslijed smrti, povrede tijela ili zdravlja, kao i oštećenja ili uništenja stvari vlastitih djelatnika osiguranika. Vlastitim djelatnicima osiguranika se, u ovoj tehničkoj dokumentaciji odnosno troškovniku, smatraju svi osiguranikovi djelatnici zaposleni temeljem ugovora o radu na neodređeno ili određeno vrijeme, puno ili nepuno radno vrijeme, izvođači temeljem ugovora o djelu, studenti, osobe na stručnom osposobljavanju, volonteri, praktikanti, ustupljeni radnici za privremeno obavljanje poslova, osobe na probnom radu i druge osobe prema kojima osiguranik može odgovarati po općim propisima o odgovornosti poslodavca prema djelatnicima.

Naručitelj poslova smatra se trećom osobom ako se ne radi o šteti koja proizlazi iz manjkavog ispunjenja, neispunjenja ili zakašnjenja u ispunjenju obveze.

Ovim osiguranjem pokrivena je i uzajamna/međusobna odgovornost ugovaratelja osiguranja/osiguranika bilo koje druge pravne osobe koje se nalaze u vlasništvu/suvlasništvu ugovaratelja osiguranja/osiguranika također se smatraju trećom osobom.

Osiguranje se također odnosi na odgovornost za štetu nastalu zbog/uslijed:

* povećanja opasnosti ili proširenja osiguranog izvora opasnosti do kojih je došlo tijekom trajanja osiguranja,
* novog izvora opasnosti koji se kod osiguranika pojavi poslije zaključenja ugovora o osiguranju. Za nove izvore opasnosti vrijedi iznos osiguranja po svakom ugovorenom riziku iz police osiguranja,
* krađe ili nestanka stvari trećih osoba ili djelatnika uz uvjet da su stvari smještene u zaključanim prostorijama ili zaključanim ostavama,
* onečišćenja tla, vode ili zraka.

**Čiste imovinske štete (imovinska šteta u širem smislu)**

Osiguranje se odnosi i na odgovornost za “čiste imovinske štete”, tj. štete koje nisu nastale ni povredom tijela ili zdravlja neke osobe ni oštećenjem odnosno uništenjem stvari. Smatra se da je osigurani slučaj nastao onda kada je napravljen propust ili pogreška pri obavljanju djelatnosti navedene u polici ili uvjetima osiguranja, a čime je prouzročena čista imovinska šteta trećoj osobi.

**Štete nastale uslijed onečišćenja okoliša**

Osiguranjem se pokriva odgovornost za štetu nastalu uslijed ili u vezi s onečišćavanjem okoliša iz slučajnog, nenamjernog ili neočekivanog događaja onečišćenja koji se može identificirati, a dogodio se unutar perioda osiguranja kao rezultat postupaka koje je izvršio osiguranik ili koji su izvršeni u njegovo ime i to:

1. odgovornost za štetu uslijed smrti, povrede tijela ili zdravlja treće osobe
2. odgovornost za štetu uslijed uništenja, oštećenja ili smanjene mogućnosti upotrebe imovine direktno ili indirektno u vezi s događajima onečišćenja,
3. troškovi testiranja, pronalaženja, nadgledanja, uklanjanja i čišćenja onečišćujuće ili štetne tvari

Onečišćavanje okoliša je promjena stanja okoliša uslijed nedozvoljene emisije i/ili drugog štetnog djelovanja, ili izostanaka potrebnog djelovanja, ili utjecaja zahvata koji može promijeniti kakvoću okoliša.

Onečišćenje je izravno ili neizravno unošenje, kao posljedica ljudske aktivnosti, tvari, vibracija, topline ili buke u zrak, vodu ili zemlju, što može biti štetno za zdravlje ljudi ili kvalitetu okoliša, može dovesti do oštećenja materijalne imovine ili narušiti ili umanjiti vrijednost i ostale legitimne načine korištenja okoliša.

Onečišćujuća tvar je tvar ili skupina tvari, koje zbog svojih svojstava, količine i unošenja u okoliš, odnosno u pojedine sastavnice okoliša, mogu štetno utjecati na zdravlje ljudi, biljni i/ili životinjski svijet, odnosno bioraznolikost i krajobraznu raznolikost.

Štetna tvar je tvar štetna za ljudsko zdravlje ili okoliš, s dokazanim akutnim i kroničnim toksičnim učincima, vrlo nadražujuća, kancerogena, mutagena, nagrizajuća, zapaljiva i eksplozivna tvar, ili tvar koja u određenoj dozi i/ili koncentraciji ima takva svojstva.

**Proširenja pokrića po osnovi javne (opće) odgovornosti**

U okviru osiguranog izvora opasnosti iz obavljanja djelatnosti obuhvaćena je i odgovornost osiguranika koja je u vezi s ili proizlazi iz:

* vlasništva, posjedovanja odnosno uporabe zemljišta, zgrada, prostorija i opreme te površina na otvorenom koje se koriste za potrebe osigurane djelatnosti ili zanimanja, te kada su u cijelosti ili djelomično dani u zakup ili se koriste u druge tuđe svrhe;
* uporabe objekata koji isključivo služe osiguranikovim vlastitim djelatnicima, npr. restorana društvene prehrane, sportskih igrališta i sl.,
* uporabe dizala (liftova) namijenjenih za prijevoz osoba i tereta,
* uporabe osobnih prijevoznih sredstava ili pomoćnih pješačkih sredstava za potrebe osigurane djelatnosti,
* drugih djelatnosti osiguranika izvan djelatnosti koje čine predmet njezina poslovanja,
* djelatnosti osiguranika kao investitora i/ili izvođača građevinskih i montažnih radova,
* posjedovanja ili uporabe samohodnih radnih strojeva, uređaja i drugih alata te je automatizmom pokrivena odgovornost za sve novonabavljene ili novoevidentirane samohodne radne strojeve, uređaje i druge alate (bez obzira radi li se o stjecanju vlasništva, uzimanja u najam, leasing, zakup i sličan pravni odnos). U pokriću se nalaze vlastiti samohodni radni strojevi, unajmljeni samohodni radni strojevi (uključujući i slične pravne odnose) te samohodni radni strojevi kooperanata koje koristi osiguranik.
* posjedovanja ili uporabe vodova, cjevovoda i spremnika svih vrsta te infrastrukturne podzemne i nadzemne mreže,
* posjedovanja ili upravljanja garažama ili parkiralištima, s ili bez naplate, uključujući štete (oštećenje, uništenje, gubitak, nestanak) nastale na vozilima, stvarima u/na vozilu i na pojedinim dijelovima vozila ako je vozilo smješteno ili parkirano u garaži/parkiralištu osiguranika ili pod nadzorom osiguranika.
* posjedovanja ili upravljanja objektima kao npr. bazeni, razni sportski tereni, skijaški tereni, dječja igrališta, kampovi, hosteli, sportski objekti sa životinjama, prostori za razonodu, tribine, garderobe, kabine za presvlačenje, reklamna oprema, oprema za pružanje servisnih i drugih informacija, infrastrukturne podzemne i nadzemne mreže, ceste, putevi, mostovi, tuneli, staze i drugi oblici cestovnih puteva, hoteli i ostali oblici smještajnih kapaciteta, ugostiteljski objekti, izložbeni saloni, hale i slično, za štete trećim osobama (primjerice korisnici, gosti, posjetitelji, natjecatelji, izlagači, prolaznici, promatrači) uključujući i vozila trećih osoba i stvari u/na njihovim vozilima.
* organiziranja sportskih i drugih priredbi bilo koje vrste, manifestacija i drugih događaja za javnost u prostorima osiguranika ili na površinama koje osiguranik koristi (uključujući površine koje su osiguraniku ustupljene, dane na korištenje i sl.), npr. utrke, natjecanja na plivalištima i sportskim terenima, natjecanja u skijaškim i nordijskim disciplinama, izložbe i sajmovi, kongresi i druge manifestacije, za štete trećim osobama (primjerice korisnici, gosti, posjetitelji, natjecatelji, izlagači, prolaznici, promatrači) uključujući i vozila trećih osoba i stvari u/na njihovim vozilima.
* šteta nastalih kao posljedica poplave i/ili izljeva vode na stvarima trećih osoba uslijed nemogućnosti protoka/otjecanja velike količine oborina putem odvodnih cijevi,
* obveze naknade šteta nastalih od strane podizvođača ili kooperanata koje je u tom svojstvu ovlastio osiguranik, ali samo u slučaju da za to ne postoji drugačija osigurateljna zaštita,
* šteta na osobama i imovini izvođača i/ili podizvođača radova, ako te osobe ili njihovi zakonski zastupnici nisu sami odgovorni za nastalu štetu zbog svojih postupaka ili propusta; ,
* čuvanja ili pohrane pokretnih i nepokretnih stvari, koje je osiguranik ili osoba koja radi za njega preuzela na čuvanje, smještaj, popravak, preradu ili obradu;
* šteta zbog oštećenja tuđih vozila i plovila, nastalih prilikom ili zbog utovara ili istovara od strana navedenih u ugovoru o osiguranju (ugovaratelja/osiguranika), bez obzira odnosi li se zahtjev za naknadu štete na osiguranika ili na osobe koje za njega rade,
* odgovornosti prema najmoprimcu/zakupniku odnosno najmodavcu /zakupodavcu,
* šteta nastalih nestankom, uništenjem ili oštećenjem donesenih/unesenih odnosno predanih stvari (osim vozila i plovila) na osiguranu lokaciju. Iznos osiguranja u navedenom slučaju iznosi 3.000 eura po štetnom događaju (odnosi se i na vrijedne predmete, novac i vrijednosne papire). Šteta nastala na više različitih oštećenih osoba kao posljedica istog uzroka smatrat će se odvojenim štetnim događajima ali ukupno ne više od 6.000,00 EUR 10.000 eura za sve osigurane slučajeve nastale tijekom jednog dana.
* šteta nastalih na životinjama

Sukladno čl. 964. st. 2. ZOO, ponuditelj snosi, u granicama iznosa osiguranja, troškove spora i druge opravdane troškove radi utvrđivanja osiguranikove odgovornosti. Sukladno čl. 950. st. 2. i st. 3. ZOO, izdaci za otklanjanje neposredne opasnosti nastupanja osiguranog slučaja ili smanjenje štete prilikom ili nakon nastupanja osiguranog slučaja plaćaju se i iznad iznosa osiguranja.

**Mjesto osiguranja:** Republika Hrvatska

**Konačni obračun po osnovi javne (opće) odgovornosti**

Konačni obračun premije osiguranja od javne odgovornosti izvršit će se na kraju ugovorne (osigurateljne) godine samo ako povećanje ili smanjenje ukupnog godišnjeg prihoda, korištenog kao osnovice za izračun premije u prvoj osigurateljnoj godini, bude veće od 5% od ukupnog godišnjeg prihoda ostvarenog u zadnjoj financijskoj godini. Konačni obračun vršit će po formuli Ukupna godišnja premija/Ukupni godišnji prihod = Obračunska stopa. Izračunata Obračunska stopa množit će se dostavljenim Ukupnim godišnjim prihodom ostvarenim u zadnjoj financijskoj godini. Osiguratelj će izvršiti povrat premije ugovaratelj će izvršiti doplatu premije najkasnije 4 mjeseca od završetka ugovorne (osigurateljne) godine.

**OSIGURANJE OD AUTOMOBILSKE ODGOVORNOSTI**

**Predmet osiguranja** je odgovornost vlasnika, odnosno korisnika vozila navedenih u troškovniku za štete nanesene trećim osobama sukladno odredbama Zakona o obveznim osiguranjima u prometu (NN 155/23) ako je pri uporabi vozila došlo do:

* tjelesne ozljede, narušavanja zdravlja ili smrti neke osobe,
* uništenja, odnosno oštećenja stvari, osim ako je došlo do štete na stvarima koje je vlasnik odnosno korisnik vozila kojim je prouzročena šteta primio radi prijevoza.

Pored vlasnika odnosno korisnika vozila osigurane su sve osobe koje voljom vlasnika sudjeluju u uporabi vozila (vozač, suvozač i sl.), kao i osobe koje se prevoze vozilom.

Osiguranje od automobilske odgovornosti pokriva također i štetu nastalu od vučnog vozila kao i štetu nastalu od priključnog vozila. Osiguranjem od odgovornosti zbog uporabe vozila za vuču priključnog vozila odnosno vozila u kvaru, obuhvaćena je i odgovornost za štetu koju prouzroči priključno vozilo odnosno vozilo u kvaru, dok je spojeno s vozilom koje ga vuče te nakon što se odvoji od tog vozila, a djeluje u funkcionalnoj ovisnosti s njim. Za štetu trećim osobama solidarno odgovaraju korisnici obaju vozila.

**Ugovorena osigurana svota** predstavlja gornju granicu obveze osiguratelja za sva davanja po jednom štetnom događaju, zasebno za štetu na osobama, a zasebno za štetu na stvarima bez obzira na broj oštećenih osoba. Više vremenski povezanih šteta predstavlja jedan osigurani slučaj ako su štete nastale zbog istog uzroka. Ako je u trenutku nastanka štetnog događaja propisana najniža osigurana svota od strane nadležnog tijela bila veća od ugovorene osigurane svote, smatra se da je osiguranje ugovoreno na veću svotu. Ako je u državi članici Sustava zelene karte osiguranja, u kojoj je nastao štetni događaj, propisana najniža osigurana a koja je viša od najniže propisane osigurane svote u Republici Hrvatskoj, odabrani osiguratelj u obvezi je pružiti osiguraniku osigurateljno pokriće do najniže svote osiguranja propisane u državi u kojoj je nastao štetni događaj.

**Najniža osigurana svota** temeljem ugovora o osiguranju od automobilske odgovornosti određuje se u sljedećim iznosima:

1. u slučaju štete zbog smrti, tjelesne ozljede i oštećenja zdravlja do iznosa od 6.450.000 EUR po štetnom događaju bez obzira na broj oštećenika,

2. u slučaju uništenja ili oštećenja stvari do iznosa od 1.300.000 EUR po štetnom događaju bez obzira na broj oštećenika.

Ako ima više oštećenih osoba, a ukupna šteta je veća od gore navedenog iznosa, prava oštećenih osoba prema društvu za osiguranje razmjerno se smanjuju, a pri čemu prednost u redoslijedu namirenja štete imaju oštećene fizičke osobe.

Iz osigurateljnog pokrića **isključeni su odštetni zahtjevi** koji prelaze opseg obveze definiran propisima o odgovornosti za prouzročenu štetu.

Po osnovi osiguranja od automobilske odgovornosti **pravo na naknadu štete nema**:

* vozač vozila kojim je prouzročena šteta te njegovi srodnici i druge fizičke ili pravne osobe glede štete zbog smrti ili tjelesne ozljede vozača,
* vlasnik, suvlasnik, odnosno zajednički vlasnik te svaki drugi korisnik vozila kojim je prouzročena šteta i to na naknadu štete na stvarima,
* suputnik koji je dragovoljno ušao u vozilo kojim je uzrokovana šteta, a kojim je upravljao neovlašteni vozač, ako osiguratelj dokaže da je ta okolnost suputniku bila poznata,
* suputnik koji je dragovoljno ušao u neregistrirano vozilo bez istaknutih registarskih oznaka na vozilu ako osiguratelj dokaže da je ta okolnost suputniku bila poznata,
* suputnik koji je dragovoljno ušao u neosigurano vozilo kojim je uzrokovana šteta ako Hrvatski ured za osiguranje dokaže da je ova okolnost suputniku bila poznata,
* oštećena osoba kojoj je šteta nastala:
  + zbog uporabe vozila na športskim priredbama koje se održavaju na cesti ili dijelu ceste zatvorenom za promet drugim vozačima, a kojih je cilj postizanje najveće ili najveće prosječne brzine, odnosno na vježbama za te priredbe,
  + zbog djelovanja nuklearne energije za vrijeme prijevoza radioaktivnog materijala,
  + zbog ratnih operacija, pobuna ili terorističkog čina, s tim da društvo za osiguranje u tom slučaju mora dokazati da je šteta prouzročena takvim događajem.

**Osiguranik gubi svoja prava iz osiguranja u sljedećim slučajevima**:

1. ako vozač nije koristio vozilo u svrhu kojoj je namijenjeno,
2. ako vozač nije imao važeću vozačku dozvolu odgovarajuće vrste ili kategorije, osim ako je za vrijeme poduke iz vožnje vozilom upravljao kandidat za vozača motornog vozila, uz poštivanje svih propisa kojima se ta poduka uređuje,
3. ako je vozaču oduzeta vozačka dozvola ili je isključen iz prometa ili ako mu je izrečena zaštitna mjera zabrane upravljanja vozilom određene vrste ili kategorije ili mjera prestanka važenja vozačke dozvole odnosno zaštitna mjera zabrane uporabe inozemne vozačke dozvole na teritoriju Republike Hrvatske,
4. ako je vozač upravljao vozilom pod utjecajem alkohola iznad ugovorene granice ili pod utjecajem droga te psiho-aktivnih lijekova ili drugih psiho-aktivnih tvari i to:
   * ako se analizom krvi ili drugom metodom mjerenja količine alkohola u organizmu vozača utvrdi da udio alkohola u krvi iznosi 0,5 g/kg i više (0,5‰ i više),
   * ako se vozač nakon prometne nezgode odbije podvrći ispitivanju alkoholiziranosti ili utjecaja droga te drugih opojnih sredstava.
5. ako je vozač štetu prouzročio namjerno,
6. ako je šteta nastala zbog toga što je vozilo bilo tehnički neispravno, a ta je okolnost vozaču vozila bila poznata,
7. ako je šteta prouzročena kaznenim djelom obijesne vožnje u cestovnom prometu za koje je donesena pravomoćna sudska presuda.

Gubitak prava iz osiguranja na temelju točaka 1. do 7. nema utjecaja na pravo oštećene osobe na naknadu štete te oštećena osoba može podnijeti odštetni zahtjev odgovornom osiguratelju.

Osiguratelj koji je temeljem točke 5. i 7. oštećenoj osobi isplatilo štetu ima pravo od osobe koja je odgovorna za štetu na naknadu cjelokupno isplaćenog iznosa štete, na kamatu i troškove, a u slučaju iz točki 1., 2., 3., 4. i 6. najviše do iznosa 12 prosječnih mjesečnih neto plaća prema zadnjem službenom izvješću Državnog zavoda za statistiku.

**Osiguranik ne gubi svoja prava**:

* ako dokaže da nije kriv za postojanje okolnosti koje dovode do gubitka prava iz osiguranja;
* ako dokaže da štetni događaj nije u uzročnoj svezi s činjenicom da je vozač u trenutku prometne nezgode bio pod utjecajem alkohola, opojnih droga, psiho-aktivnih lijekova ili drugih psiho-aktivnih tvari.

**Obveze osiguranika**

1. Osiguranik je u obvezi prema svojim mogućnostima pomagati osiguratelju u rješavanju pitanja odgovornosti. Osiguranik je dužan u roku od 3 (tri) dana od štetnog događaja o štetnom događaju obavijestiti osiguratelja te mu dati istinite i iscrpne podatke o tijeku nezgode i njenim okolnostima.
2. Ako je protiv osiguranika ili osobe za koju on odgovara postavljen odštetni zahtjev, podnijeta tužba za naknadu štete, postavljen građansko-pravni zahtjev ili stavljen prijedlog za osiguranje dokaza, obvezan je u roku od 3 (tri) dana koji počinje teći od primitka navedene dokumentacije, bez odlaganja o tome izvijestiti osiguratelja i dostaviti mu sva pismena koja sadrži odnosni odštetni zahtjev.
3. Osiguranik je u obvezi obavijestiti osiguratelja o pokretanju parnice kako bi se osiguratelj mogao umiješati u parnicu na strani osiguranika. Osiguratelj može stupiti u parnicu kao stranka umjesto osiguranika uz suglasnost parničnih stranaka sukladno odredbama Zakona o parničnom postupku.
4. Osiguratelj nije dužan stupiti u parnicu u svojstvu umješača ili stupiti u parnicu kao stranka umjesto osiguranika u smislu ovog stavka ako ocijeni da nema pravnog interesa. Osiguranik je u obvezi obradu odštetnih zahtjeva prepustiti osiguratelju, te nema pravo odbiti ih, naročito priznati ih, osim ako time čini očiglednu nepravdu. Ugovaratelj osiguranja, odnosno osiguranik će sve obavijesti koje upućuje osiguratelju pisano potvrditi, a naročito promjenu imena, naziva i adrese te promjenu tehničkih karakteristika ili namjene vozila.

**Obveze osiguratelja**

1. Osiguratelj je dužan podmiriti opravdane zahtjeve i voditi brigu o zaštiti osiguranika od neutemeljenih ili pretjeranih odštetnih zahtjeva. Ako osiguratelj povrijedi ovu obvezu, dužan je osiguraniku nadoknaditi štetu.
2. Osiguratelj je ovlašten da u ime osiguranika daje izjave koje su prema njegovom mišljenju potrebne radi rješavanja odštetnog zahtjeva ili zbog zaštite od neutemeljenih ili pretjeranih zahtjeva.
3. Troškove obrane osiguranika u kaznenom postupku nadoknađuje osiguratelj samo u slučaju kada je izričito dao pristanak za branitelja, te se obvezao na naknadu troškova.
4. Troškove parničnog postupka nadoknađuje osiguratelj ako je osiguranik parnicu vodio uz suglasnost osiguratelja ili ako je bio zastupan od osobe koju je odredio osiguratelj. Ovi troškovi se nadoknađuju u punom iznosu bez obzira na visinu osigurane svote.
5. Osiguratelj će iznimno nadoknaditi troškove parničnog postupka i u slučaju kada nisu bili ispunjeni navedeni uvjeti, ukoliko se po okončanju parnice utvrdi da je ta odluka osiguranika bila opravdana.

Osiguratelj je dužan na zahtjev osiguranika izdati potvrdu o eventualno postavljenim odštetnim zahtjevima trećih osoba na temelju osiguranja od automobilske odgovornosti osiguranika. Potvrdu će društvo za osiguranje izdati u roku od 15 dana od dana podnošenja zahtjeva.

**Teritorijalna valjanost osiguranja** proteže se na područje Republike Hrvatske i na zemlje članice Sustava zelene karte osiguranja.

**Početak i prestanak osigurateljnog pokrića**

Obveza osiguratelja iz ugovora o osiguranju, ako nije drugačije ugovoreno počinje po isteku 24-tog sata dana koji je u ispravi o osiguranju naveden kao početak osiguranja, a prestaje po isteku 24-tog sata koji je u ispravi o osiguranju naveden kao dan isteka trajanja osiguranja. Iznimno, ukoliko je vozilo u prethodnom razdoblju imalo ugovoreu policu osiguranja, osigurateljno pokriće započinje sa satom i danom isteka pokrića po prethodnoj polici osiguranja.

Obostrane obveze i prava iz ugovora o osiguranju produžuju se za 30 dana (počekni rok). Ako se u počeknom roku dogodi osigurani slučaj ugovaratelj osiguranja je u obvezi prethodnom osiguratelju platiti premiju osiguranja za cijelu sljedeću godinu osiguranja s time da se osiguranje sklapa od dana isteka prethodnog osiguranja.

**U slučaju raskida ugovora u osiguranju** (police osiguranja) radi odjave vozila zbog uništenja, rashodovanja, stavljanja izvan prometa (mirovanja) ili krađe vozila, a pod uvjetom da se do dana odjave nije ostvario osigurani slučaj, osiguratelj je u obvezi na zahtjev ugovaratelja osiguranja vratiti neiskorišteni dio premije s pripadnim porezom. Neiskorišteni dio premije računa se od dana odjave vozila, bez obzira kada je ugovaratelj ili osiguranik osiguratelju vratio policu osiguranja i dostavio zahtjev za prekidom police osiguranja, ali u skladu sa zakonskim rokovima o zastari u Republici Hrvatskoj. Prilikom obračuna neiskorištenog dijela premije, primjenjuje se premijski sustav koji je vrijedio na dan ugovaranja osiguranja po principu *pro rata temporis.*

Ako se za vrijeme trajanja osiguranja promijeni vlasnik vozila, prava i obveze iz ugovora o osiguranju od automobilske odgovornosti prenose se na novog vlasnika i traju do isteka tekućeg osigurateljnog razdoblja, uključujući i prava iz počeknog roka. U tom slučaju stari vlasnik je novom vlasniku dužan uručiti policu osiguranja od automobilske odgovornosti.

Premije osiguranja iskazuju se s uračunatim posebnim porezom u visini 15% na premiju osiguranja od automobilske odgovornosti. Ako bi se tijekom trajanja ugovora poseban porez promijenio, ukupna vrijednost za naplatu po policama automobilske odgovornosti korigirat će se sukladno promjeni i zakonskim odredbama te ostalim propisima koji će se primjenjivati u tom trenutku, ali na način da ukupna premija osiguranja ne može preći ukupnu procijenjenu vrijednost nabave.

**OSIGURANJE OSOBA OD POSLJEDICA NESRETNOG SLUČAJA (NEZGODE)**

Predmet nabave je:

1. Kombinirano kolektivno osiguranje djelatnika od posljedica nesretnog slučaja (nezgode)
2. Osiguranje vozača, putnika i djelatnika od posljedica nesretnog slučaja za vrijeme upravljanja i vožnje motornim i drugim vozilima

Dodatni podaci navedeni su u troškovniku.

Osiguranje se ugovara bez karence, ugovorenog samopridržaja odnosno franšize te bez podlimita osim onih koje je ovdje naveo ugovaratelj osiguranja/osiguranik.

**Početak i prestanak osigurateljnog pokrića:** osiguranje počinje u 00:00 sata onog dana koji je označen u polici kao početak osiguranja i prestaje u 24:00 sata onog dana koji je u polici označen kao dan prestanka osiguranja te uključuje 24 satno pokriće za vrijeme trajanja osiguranja.

Osiguranim osobama pruža se osigurateljno pokriće u cijelosti, bez obzira na godine života, njihovo zdravstveno stanje i opću radnu sposobnost, osim ako nije drugačije ugovoreno odredbama o pojedinoj vrsti osiguranja osoba od posljedica nesretnog slučaja (nezgode) u ovoj tehničkoj specifikaciji.

Osiguratelj ne može korisniku osiguranja uskratiti, umanjiti ili odgoditi isplatu naknade za osigurane slučajeve nastale za vrijeme važenja ugovora o osiguranju zbog neispunjavanja ugovornih obveza ugovaratelja osiguranja/osiguranika prema osiguratelju. Osiguratelj ne može uvjetovati isplatu naknade za osigurani slučaj dostavom izvornih liječničkih isprava ozlijeđenog osiguranika jer su iste vlasništvo osiguranika, a ne ugovaratelja osiguranja/osiguranika, nego će mu biti dostatni preslici takvih isprava.

***Nesretnim slučajem*** smatra se svaki iznenadni i od volje osiguranika nezavisan događaj koji, djelujući uglavnom izvana i naglo na tijelo osiguranika, ima za posljedicu njegovu smrt, potpuni ili djelomični invaliditet, privremenu nesposobnost za rad ili narušenje zdravlja koje zahtjeva liječničku pomoć.

U smislu prethodne točke smatraju se nesretnim slučajem naročito sljedeći događaji: gaženje, sudar, udar kakvim predmetom ili o kakav predmet, udar električne struje ili groma, pad, okliznuće, pad u provaliju, ranjavanje oružjem ili raznim drugim predmetima ili eksplozivnim materijalima, ubod kakvim predmetom, udar ili ujed životinje i ubod insekata.

Kao nesretni slučaj smatra se i sljedeće:

* trovanje hranom ili kemijskim sredstvima iz neznanja osiguranika, osim u slučaju profesionalnih bolesti;
* infekcija ozljede prouzročene nesretnim slučajem;
* trovanje zbog udisanja plinova ili otrovnih para; osim u slučaju profesionalnih bolesti;
* opekline vatrom ili elektricitetom, vrućim predmetom, tekućinama ili parom, kiselinama, lužinama i sl.;
* davljenje i utapanje;
* gušenje ili ugušenje zbog zatrpavanja (zemljom, pijeskom i sl.); kao i zbog udisanja pare ili plinova osim u slučaju profesionalnih bolesti;
* istegnuće mišića, iščašenje, uganuće, prijelom kostiju koji nastanu uslijed naglih tjelesnih pokreta ili iznenadnih naprezanja izazvanih nepredviđenim vanjskim događajima ukoliko je to nakon ozljede utvrđeno u bolnici ili drugoj zdravstvenoj ustanovi;
* djelovanje svjetlosti, sunčevih zraka, temperature ili lošeg vremena ako im je osiguranik bio izložen neposredno uslijed jednog prije toga nastalog nesretnog slučaja ili se našao u takvim nepredviđenim okolnostima koje nije mogao spriječiti ili im je bio izložen radi spašavanja ljudskog života;
* djelovanje rendgenskih ili radijskih zraka, ako nastupi naglo ili iznenada osim u slučaju profesionalne bolesti.

Ne smatraju se nesretnim slučajem:

* zarazne, profesionalne i ostale bolesti, samoubojstvo ili samoozljeđivanje, trbušne kile, kile na pupku, vodene ili ostale kile, osim onih koje nastanu zbog izravnog oštećenja trbušnog zida pod neposrednim djelovanjem vanjske mehaničke sile na trbušni zid, ako je nakon ozljede utvrđena traumatska kila kod koje je klinički uz kilu utvrđena ozljeda mekih dijelova trbušnog zida u tom području;
* infekcije i bolesti koje nastanu zbog raznih alergija, rezanja ili kidanja žuljeva ili drugih izraslina tvrde kože;
* anafilaktički šok koji je posljedica alergije za koju je osiguranik znao od ranije;
* hernija disci intervertebralis, sve vrste lumbalgija, diskopatija, sakralgija, miofascitis, kokcigodinija, ishialgija, fibrozitis, fascitis i sve patoanatomske promjene slabinsko krštačne regije označene analognim terminima;
* odljepljenje mrežnice (ablatio retinae) prethodno bolesnog ili degenerativno promijenjenog oka, dok se priznaje odljepljenje mrežnice prethodno zdravog oka, ukoliko postoje znakovi izravne vanjske ozljede očne jabučice utvrđene u zdravstvenoj ustanovi;
* posljedice koje nastanu zbog delirijum tremensa i djelovanja droga;
* posljedice medicinskih, naročito operativnih zahvata, koji se poduzimaju u svrhu liječenja ili preventive radi sprečavanja bolesti, osim ako je do tih posljedica došlo zbog dokazane greške medicinskog osoblja (vitium artis);
* patološke promjene kostiju; na zubima i hrskavici i patološke epifiziolize;
* sustavne neuromuskularne bolesti i endokrine bolesti;
* zaraza virusima ili salmonelom te zaraza zbog konzumacije ostalih patogenih bakterija.

1. **KOMBINIRANO KOLEKTIVNO OSIGURANJE DJELATNIKA OD POSLJEDICA NESRETNOG SLUČAJA (NEZGODE)**

* Kombiniranim kolektivnim osiguranjem djelatnika od posljedica nesretnog slučaja (nezgode) osigurani su svi vlastiti djelatnici osiguranika i drugih društava navedenih u Tablici 1. bez obzira na godine života. Osobe potpuno lišene poslovne sposobnosti u svakom su slučaju isključene iz osiguranja. Osobe s duševnim smetnjama prema međunarodno priznatoj klasifikaciji mentalnih poremećaja, ako nisu potpuno lišene poslovne sposobnosti, osigurane su u smislu ovih uvjeta ako su u radnom odnosu s ugovarateljem osiguranja/osiguranikom ili drugim društvima navedenim u Tablici 1.
* Pokriće je pruženo tijekom 24 sata, odnosno za vrijeme posla i izvan obavljanja posla, uključujući i nesretne slučajeve nastale pri rekreativnom i amaterskom bavljenju svim sportovima.
* Osiguranici koji se zaposle nakon početka važenja ugovora o osiguranju u pokriću su s danom samog zaposlenja. Osiguranici koji prekinu radni odnos nakon zaključenja ugovora o osiguranju izvan su pokrića od dana prekida radnog odnosa.
* Teritorijalno pokriće je cijeli svijet.

**Tablica 4. Osiguranje djelatnika od posljedica nesretnog slučaja (nezgode) obuhvaća sljedeća pokrića:**

***Hospitalizacija*** - osiguratelj se obvezuje u slučaju da je kod osiguranika nastupio trajni invaliditet uslijed nesretnog slučaja korisniku osiguranja isplatiti osigurninu za osiguranikov boravak u bolnici u trajanju od: 7 do 14 dana naknadu u iznosu od 2% od osiguranog iznosa za trajni invaliditet; 15 do 21 dan naknadu u iznosu od 3% od osiguranog iznosa za trajni invaliditet; 22 dana i više naknadu u iznosu od 4% od osiguranog iznosa za trajni invaliditet. Naknada za hospitalizaciju se isplaćuje bez obzira na pravo osiguranika na dnevnu naknadu za boravak u bolnici.

***Kozmetička operacija*** - osiguratelj se obvezuje isplatiti korisniku osiguranja naknadu za kozmetičku operaciju osiguranika ako se uslijed nesretnog slučaja (nezgode) površina tijela osiguranika ošteti ili izobliči na način da je po završetku liječenja vanjski izgled osiguranika time trajno narušen, te ako se osiguranik odluči podvrći kozmetičkoj operaciji u svrhu otklanjanja tog nedostatka. Osiguratelj je obvezan isplatiti stvarno učinjene troškove liječenja, lijekova, zavojnog materijala i ostalih sredstava koje propiše liječnik u svezi s operacijom i kliničkim liječenjem, te troškove smještaja i prehrane u bolnici do maksimalnog iznosa od 2.500 EUR. Iz osiguranja su isključeni troškovi prehrambenih namirnica i osvježavajućih sredstava (sokovi, kava i sl.), boravci u kupkama ili oporavilištima te troškovi bolesničke njege, osim ako je angažman profesionalnih njegovatelja propisan od strane liječnika. Operacija i kliničko liječenje moraju biti obavljeni do isteka 3. godine od dana nastanka nesretnog slučaja. Osiguratelj nije u obvezi isplatiti osigurninu s osnova osiguranja troškova kozmetičke operacije osiguranika, ako uzrok trajnog narušena vanjskog izgleda ne proizlazi iz osiguranog slučaja prilikom kojeg je kod osiguranika nastupio invaliditet.

***Smrt uslijed nezgode*** – pokriva smrt kao posljedicu iznenadnog i od volje osiguranika neovisnog događaja koji je djelovao uglavnom izvana i naglo na tijelo osiguranika.

***Trajni invaliditet uslijed nezgode*** - trajni invaliditet uslijed nezgode pokriva trajni gubitak ili nepopravljivo oštećenje organizma (izraženo u postocima) kao posljedicu iznenadnog i od volje osiguranika neovisnog događaja, koji je djelovao uglavnom izvana i naglo na tijelo osiguranika.

Kada nastane nesretni slučaj u smislu ovih uvjeta osiguratelj isplaćuje iznose ugovorene u ugovoru o osiguranju i to:

* Postotak od osigurane svote za slučaj invaliditeta koji odgovara postotku djelomičnog invaliditeta, ako je zbog nesretnog slučaja nastupio djelomični invaliditet osiguranika;
* Ako ukupan postotak invaliditeta iznosi preko 50%, tada se na svaki dio postotka invaliditeta koji iznosi preko 50% priznaje dvostruki iznos naknade;

Niže navedena *Tablica invaliditeta* uključuje uvjete pod kojima se nudi predmet nabave, odnosno minimalne postotke invaliditeta kao posljedice nesretnog slučaja.

***Smrt uslijed bolesti -*** smrt uslijed bolesti pokriva svaku smrt koja nije nastala kao posljedica nezgode. Osiguratelj isplaćuje za slučaj smrti uslijed bolesti 100%-tnu isplatu od prvog dana početka osigurateljnog pokrića. Korisniku osiguranja neće se uskratiti isplata osigurnine za smrt uslijed bolesti, ako je bolest osiguranika nastala prije početka trajanja ovog ugovora. Osigurana svota za slučaj smrti uslijed bolesti isplaćuje se u cijelosti bez obzira je li tijekom osigurateljne godine osiguraniku isplaćena osigurana svota za teško bolesna stanja.

Iz pokrića se isključuje smrt kao posljedica COVID-a 19.

***Teško bolesna stanja -*** smatra se stanje u kojem se nalazi osiguranik zbog niže navedenih bolesti i kod kojeg postoji potreba operativnog liječenja ili kontinuiranog konzervativnog liječenja koje uključuje i fizikalnu terapiju, a po potrebi i tuđu pomoć.

Teško bolesna stanja smatraju se sljedeća stanja bolesti:

1. Ishemična bolest srca dokazana koronarografijom
2. Srčani infarkt - nepovratno propadanje dijela srčanog mišića miokarda nastalog zbog kritične ishemije, odnosno nedostatnog dotoka krvi u zahvaćeno područje. Dijagnoza srčanog infarkta mora se temeljiti na slijedećim kriterijima:
   1. Karakteristična jaka bol u prsima i predjelu oko srca (kao stezanje, pečenje u prsima ili pritisak), koja obično traje dulje od 30 min
   2. EKG nalazu - elektrokardiografske promjene moraju biti s karakterističnim znakovima akutnog srčanog infarkta
   3. Porastom aktivnosti enzima specifičnih za srčani mišić uz praćenje njihove aktivnosti.

Datum nastanka osiguranog slučaja je datum postavljanja dijagnoze srčanog infarkta prema navedenim kriterijima. Srčanim infarktom u smislu teških bolesti, isključuje se tzv. "nijemi" srčani infarkt.

1. Moždani udar s trajnim funkcionalnim poremećajem koji ugrožava osnovne životne funkcije i životnu aktivnost osiguranika – osnovne životne funkcije: govor, gutanje, hodanje, samostalno hranjenje, održavanje higijene i oblačenje te postoji potreba za trajnom tuđom pomoći.
2. Multipla skleroza - kod koje je zabilježen poremećaj psihičke i fizičke ravnoteže koji ugrožava sve nabrojane osnovne životne funkcije: govor, gutanje, hodanje, samostalno hranjenje, održavanje higijene i oblačenje te postoji potreba za trajnom tuđom pomoći
3. Parkinsonova bolest - ugrožava sve nabrojane osnovne životne funkcije: govor, gutanje, hodanje, samostalno hranjenje, održavanje higijene i oblačenje potrebno osigurati trajnu tuđu pomoć
4. Alzheimerova bolest - ugrožava sve nabrojane osnovne životne funkcije: govor, gutanje, hodanje, samostalno hranjenje, održavanje higijene i oblačenje potrebno osigurati trajnu tuđu pomoć.
5. AIDS - u bilo kojoj fazi bolesti.
6. Akutno ili kronično zatajenje bubrežnih funkcija koje zahtjeva hemodijalizu ili transplantaciju bubrega.
7. Zatajenje jetre koje nije uzrokovano alkoholom, a kod kojeg postoji indikacija za operaciju ili jeučinjena transplantacija jetre.
8. Ankilozantni spondilitis (Bechterova bolest) - kod koje se provodi bolnička medicinska rehabilitacija jedanput godišnje..
9. Reumatoidni artritis - kod kojeg se provodi bolnička medicinska rehabilitacija jedanput godišnje.
10. Karcinom - datum nastanka osiguranog slučaja je datum histološki verificirane dijagnostičke potvrde određene maligne bolesti od strane nadležnog specijaliste, onkologa ili hematologa.

Osiguratelj je u obvezi isplatiti cjelokupnu svotu osiguranja za slučaj teško bolesnog stanja ako kod osiguranika nastupi teško bolesno stanje iz prethodnog stavka (točke 1.-12.) od prvog dana početka osigurateljnog pokrića. Smatra se da je osigurani slučaj nastupio ukoliko je osiguranik preživio najmanje 30 (trideset) dana od dana dijagnosticiranja teško bolesnog stanja.

Ako je određeni djelatnik u trenutku sklapanja ugovora o osiguranju na bolovanju ili je prethodno prebolio neku od bolesti definiranim kao "teško bolesnim stanjem" obuhvaćen je i dalje osiguranjem uz uvjet da je bio osiguran prethodnim policama osiguranja, odnosno da postoji kontinuitet osiguranja.

Konačni obračun premije izvršit će se na kraju osigurateljne godine na temelju prosječnog broja djelatnika. Prosječni broj djelatnika računa se tako da se zbroj ukupnog broja djelatnika po kvartalima (30.6., 30.9., 31.12. i 31.3) podijeli s brojem četiri. Osiguratelj će izvršiti povrat premije odnosno ugovaratelj osiguranja će izvršiti doplatu premije najkasnije 4 mjeseca od završetka ugovorne (osigurateljne) godine. Ako promjena prosječnog broja djelatnika na kraju osigurateljnog razdoblja u odnosu na broj djelatnika na početku osigurateljnog razdoblja ne prelazi 5%, konačni obračun se neće provoditi.

1. **OSIGURANJE VOZAČA, PUTNIKA I DJELATNIKA OD POSLJEDICA NESRETNOG SLUČAJA ZA VRIJEME UPRAVLJANJA I VOŽNJE MOTORNIM I DRUGIM VOZILIMA**

Osiguranje vozača, putnika i djelatnika od posljedica nesretnog slučaja sklapa se bez naznake imena osiguranika. Osigurane su stoga osobe označene u polici kao vozač, putnici i djelatnici koji se prevoze vozilom opisanim u ovoj tehničkoj specifikaciji odnosno troškovniku.

Ako uslijed nesretnog slučaja nastupi smrt osobe mlađe od 14 godina života, osiguratelj je u obvezi isplatiti uobičajene troškove pogreba osobi koja ih je stvarno snosila, a koji ne mogu biti viši od 50% osiguranog iznosa za slučaj smrti osiguranika.

Ako prilikom nastanka nesretnog slučaja, ne uzimajući pri tome u obzir vozača vozila, broj osoba u vozilu bude veći od broja osoba označenih u polici, osigurani iznos ne smanjuje se razmjerno broju osoba koje su bile u vozilu u trenutku nastanka nesretnog slučaja prema broju osoba naznačenih u polici. Vozačem će se smatrati osoba koja je vozilom upravljala u trenutku nastanka nesretnog slučaja.

Osiguratelj je u obvezi kad nesretni slučaj nastane samo pri vožnji ili upravljanju vozilom i to:

1. za vozača pri upravljanju vozilom;

2. za putnika samo za vrijeme vožnje;

3. za djelatnike - pri vožnji, pri utovaru i istovaru robe s teretnog vozila ili prikolice, te pri radu na priključnom stroju ako mu pogonsku snagu daje vozilo navedeno u ovoj tehničkoj specifikaciji. Pod istovarom i utovarom robe smatra se samo radnja vezana neposredno uz vozilo.

4. neposredno prije početka vožnje pri ulasku u vozilo, za vrijeme vožnje pri izlasku iz vozila i ulasku u vozilo, odnosno neposredno poslije završetka vožnje pri izlasku iz vozila.

**TABLICA ZA ODREĐIVANJE POSTOTKA TRAJNOG INVALIDITETA KAO POSLJEDICE NESRETNOG SLUČAJA (NEZGODE)**

**Minimalno traženi postotci trajnog invaliditeta kao posljedice nesretnog slučaja**

**OPĆE I UVODNE ODREDBE**

1. Ova Tablica za određivanje postotka trajnog invaliditeta kao posljedice nesretnog slučaja (nezgode) (u daljnjem tekstu: Tablica invaliditeta) sastavni je dio ugovora o osiguranju osoba od posljedica nesretnog slučaja po kojima je sklopljeno osiguranje za rizik trajnog invaliditet kao posljedice nesretnog slučaja.

2. Trajni invaliditet ocjenjuje se za posljedice nesretnog slučaja koje su nastupile najkasnije u roku od godine dana od dana nastanka nesretnog slučaja isključivo postotkom invaliditeta određenim ovom Tablicom invaliditeta. Osigurateljna obveza ne postoji za posljedice nesretnog slučaja koje nisu određene ovom Tablicom invaliditeta ili su njenim odredbama isključene iz osiguranja.

3. Ako je ovom Tablicom invaliditeta:

1)propisano da se posljedica nesretnog slučaja mora dijagnosticirati neposredno nakon nesretnog slučaja, pod tim se pojmom razumijeva što kraće razdoblje unutar kojega se ozljeda kao posljedica nesretnog slučaja mora prema algoritmima medicinske struke obraditi i dijagnosticirati u ovlaštenoj zdravstvenoj ustanovi te započeti liječiti.

2) po pojedinoj točki postotak invaliditeta određen rječicom “do”, liječnik cenzor ili vještak dužan je mjerenjem ili testiranjem utvrditi stupanj gubitka funkcije određenog dijela tijela i u odnosu na standardne medicinske vrijednosti ocijeniti razmjerni postotak invaliditeta.

4. Konačni postotak invaliditeta ocjenjuje se nakon završenog liječenja i rehabilitacije, koja je sastavni dio liječenja, na temelju:  
a) preslika izvornika medicinske dokumentacije, koju je osiguranik dužan podnijeti osiguratelju na uvid uz prijavu nesretnog slučaja,  
b) liječničkog pregleda kojega obavlja osigurateljev liječnik cenzor. Liječnik cenzor, prije donošenja  
ocjene o konačnom postotku invaliditeta, dužan je uzeti u obzir činjenice o prethodnom zdravstvenom stanju osiguranika, načinu nastanka nesretnog slučaja i uzročno posljedične veze, postavljenoj dijagnozi te tijeku liječenja i rehabilitacije osiguranika.

5. Konačni postotak invaliditeta na udovima, kralježnici ili organima ocjenjuje se najranije tri mjeseca nakon završenog cjelokupnog liječenja i rehabilitacije, osim kod amputacija i slučajeva propisanih Posebnim odredbama ove Tablice invaliditeta. Za određivanje pokretljivosti udova i kralježnice, obvezno je komparativno mjerenje pokreta artrometrom u svim ravninama neutral - 0 metodom.

6. U slučaju gubitka ili oštećenja više udova ili više organa uslijed jednog nesretnog slučaja, postoci  
invaliditeta za svaki pojedini ud ili organ se zbrajaju, ali ne mogu iznositi više od 100%.

7. Ocjene invaliditeta za različite posljedice na jednom zglobu se ne zbrajaju, a invaliditet se ocjenjuje po onoj točki koja daje najveći postotak.

8. Kod višestrukih ozljeda pojedinog uda, kralježnice ili organa uslijed jednog nesretnog slučaja, ukupni invaliditet na određenom udu, kralježnici ili organu, određuje se tako da se za najveću posljedicu oštećenja uzima postotak određen u ovoj Tablici invaliditeta, od sljedeće najveće posljedice uzima se polovina postotka određenoga u ovoj Tablici invaliditeta te redom 1/4, 1/8, itd. Ukupan postotak invaliditeta ne može biti veći od postotka invaliditeta koji je određen ovom Tablicom invaliditeta za potpuni gubitak toga uda ili organa.

9. Ako je kod osiguranika postojao trajni invaliditet prije nastanka nesretnog slučaja, obveza osiguratelja utvrđuje se prema novom invaliditetu na sljedeći način:

a) ako osiguranik prilikom nesretnog slučaja izgubi ili ozljedi jedan od ranije ozlijeđenih udova ili  
organa, obveza osiguratelja utvrđuje se samo prema povećanom invaliditetu, odnosno razlici između ukupnog postotka invaliditeta i ranijeg postotka;

b) ako ranije degenerativne bolesti utječu na povećanje invaliditeta nakon nesretnog slučaja, osiguratelj će konačni invaliditet iz ove Tablice invaliditeta umanjiti za jednu trećinu;  
c) ako se dokaže da osiguranik boluje od šećerne bolesti, bolesti središnjeg ili perifernog živčanog  
sustava, gluhoće, slabovidnosti, bolesti krvožilnog sustava ili kronične plućne bolesti, te ako te bolesti  
utječu na povećanje invaliditeta nakon nesretnog slučaja, osiguratelj će konačni invaliditet iz ove  
Tablice invaliditeta umanjiti za jednu trećinu;

d) ako je ranija kronična bolest uzrok nastanka nesretnog slučaja, osiguratelj će konačni invaliditet iz ove Tablice invaliditeta umanjiti za jednu polovinu.

10. Pseudoartroze i kronični fistulozni osteomijelitis ocjenjuje se nakon nastupa stanja ustaljenosti, odnosno definitivnog operativnog i rehabilitacijskog liječenja.

11. Nije ugovoreno osigurateljno pokriće i ne ocjenjuje se invaliditet kao posljedica nesretnog slučaja za:  
a)natučenja koštano-mišićnih struktura i sindrome prenaprezanja,

b)osiguranikove subjektivne tegobe u smislu pretrpljenog straha, bolova, smanjenja mišićne snage, natučenja i otoka na mjestu ozljede, trnaca i svih drugih smetnji psihičke naravi koje su nastale nakon neke nezgode (postraumatski stresni poremećaj, strah od vožnje bilo kojim prijevoznim sredstvom, strah od visine ili zatvorenog prostora, nesanice, promjene raspoloženja itd.),  
c) smanjenje pokretljivosti do 10 stupnjeva na velikim zglobovima (zglob ramena, lakta i ručni zglob na gornjim udovi-ma zglob kuka, zglob koljena, nožni zglob na donjim udovima.

12. Individualne sposobnosti, socijalni položaj ili zanimanje (profesionalna sposobnost) ne uzimaju se u obzir pri određivanju postotka invaliditeta

**I. GLAVA**

1. Žarišna oštećenja mozga s klinički utvrđenom slikom dekortikacije odnosno decerebracije:

- hemiplegija inveteriranog tipa s afazijom i agnozijom;

- demencija (korsakovljev sindrom);

- dekortikacije / decerebracije;

- trajno vegetativno stanje;

- obostrani Parkinsonov sindrom s izraženim rigorom;

- kompletna hemiplegija, paraplegija, triplegija, tetraplegija;

- epilepsija s demencijom i psihičkom deterioracijom;

- psihoza nakon organske ozljede mozga .................100%

2. Oštećenje mozga s klinički utvrđenom slikom:

- hemipareza s jako izraženim spasticitetom;

- ekstrapiramidalna simptomatologija (nemogućnost koordinacije pokreta ili postojanje grubih nehotičnih pokreta);

- pseudobulbarna paraliza s prisilnim plačem ili smijehom;

-oštećenje malog mozga s izraženim poremećajima ravnoteže hoda i koordinacije pokreta……………….......90%

3. Pseudobulbarni sindrom.........................................80%

4. Posttraumatska epilepsija:

a)s učestalim napadima i karakternim promjenama ličnosti, bolnički evidentirana nakon bolničkog liječenja s odgovarajućim ispitivanjima ..................................do 70%

b) s povremenim napadima usprkos urednoj medikaciji……………………………………… ……………………….20%

5. Žarišna oštećenja mozga s bolnički evidentiranim posljedicama psihoorganskog sindroma, s nalazom psihijatra i psihologa nakon bolničkog liječenja s odgovarajućim ispitivanjima:

a) u blažem stupnju ....................................................40%

b) u srednjem stupnju.................................................50%

c) u izraženom stupnju................................................60%

6. Hemipareza ili disfazija:

a) bez neurološki ispada.…………………………………………….5%

b) u lakom stupnju.......................................................30%

c) u srednjem stupnju..................................................40%

d) u jakom stupnju.......................................................50%

7. Oštećenje malog mozga s adiadohokinezom i asinergijom................................................................. 40%

8. Posttraumatska epilepsija s rijetkim napadima uz medikaciju ............................................................do 20%

9. Postkontuzioni sindrom uz postojanje objektivnog neurološkog nalaza poslije bolnički utvrđene kontuzije mozga.....................................................................do 20%

10. Operirani intracerebralni hematom bez neurološkog ispada……………………………….................................………10%

11. Stanje poslije trepanacije svoda lubanje i/ili prijeloma baze lubanje - svoda lubanje, rendgenološki verificirano bez neuroloških ispada.............................................do 5%

POSEBNE ODREDBE

Za kraniocerebralne ozljede koje nisu bolnički utvrđene i liječene u roku 72 sata nakon ozljede, ne priznaje se invaliditet po točkama od 1 do 12.

Za posljedice potresa mozga ne određuje se invaliditet.

Svi oblici epilepsije moraju biti bolnički utvrđeni uz primjenu suvremenih dijagnostičkih metoda.

Kod različitih posljedica kraniocerebralnih ozljeda zbog jednog nesretnog slučaja postotci se za invaliditet ne zbrajaju, već se postotak određuje samo po točki koja je najpovoljnija za osiguranika.

Trajni invaliditet za točke 1 do 12 određuje se najranije godinu dana poslije ozljede, a za traumatske epilepsije dvije godine poslije ozljede.

12. Gubitak vlasišta:

a) trećina površine vlasišta............................................5%

b) polovina površine vlasišta.......................................15%

c) čitavo vlasište..........................................................30%

**II. OČI**

13. Potpuni gubitak vida oba oka..............................100%

14. Potpuni gubitak vida jednog oka...........................33%

15. Oslabljenje vida jednog oka:

- za svaku desetinu smanjenja....................................3,3%

16. U slučaju da je na drugom oku vid oslabljen za više od tri desetine, za svaku desetinu smanjenja vida ozlijeđenog oka ..........................................................6,6%

17. Diplopija kao trajna i ireparabilna posljedica ozljede oka:

a) ekstema oftalmoplegija ..........................................10%

b) totalna oftalmoplegija ............................................20%

18. Gubitak očne leće:

a) afakija jednostrana .................................................20%

b) afakija obostrana ....................................................30%

19. Djelomična oštećenja mrežnice i staklastog tijela:

a) djelomični ispad vidnog polja kao posljedica posttraumatske ablacije retine ….............................do 5%

b) opacitates corporis vitrei kao posljedica traumatskog krvarenja staklastom tijelu oka ………………………………. 5%

20. Midrijaza kao posljedica direktnog udara oka .......................................................................................5%

21. Nepotpuna unutarnja oftalmoplegija ...................10%

22. Ozljeda suznog aparata i očnih kapaka:

a) epifora, ……………........................................................5%

b) entropium, ektropium ............................................. 5%

c) ptoza kapka ...............................................................5%

23. Koncentrično suženje vidnog polja na preostalom oku:

a) do 60 stupnjeva ................................................do 10%

b) do 40 stupnjeva .................................................do 30%

e) do 20 stupnjeva .................................................do 50%

d) do 5 stupnjeva ..................................................do 60%

24. Jednostrano koncentrično suženje vidnog polja:

a) do 50 stupnjeva .................................................. do 5%

b) do 30 stupnjeva .................................................do 15%

c) do 5 stupnjeva ...................................................do 30%

25. Homonimna hemianopsija....................................30%

POSEBNE ODREDBE

* invaliditet se nakon ablacije retine određuje po točkama 14., 15., 16. ili 19. najranije mjesec dana od ozljede ili operacije.
* ozljeda očne jabučice koja je uzrokovala ablaciju retine mora biti bolnički dijagnosticirana.
* Oštećenja oka ocjenjuju se po završenom liječenju osim po točkama 17. do 25. za koje minimalni rok iznosi godinu dana nakon ozljede.
* invaliditet po točki 20. ocjenjuje se Maškeovim tablicama uz primjenu točke 15. Tablice invaliditeta.
* invaliditet po točkama 23. do 25. se ne određuje ako se radi o posljedici potresa mozga ili o posljedici ozljede mekih struktura vrata.
* invaliditet po točkama 23. i 24. ocjenjuje se nakon roka iz točke 3. ovih Posebnih odredbi, uz nove nalaze VP i EVP

**III. UŠI**

26. Potpuna gluhoća na oba uha s urednom kaloričkom reakcijom vestibularnog organa ……………..……………....40%

27. Potpuna gluhoća na oba uha s ugaslom kaloričkom reakcijom vestibularnog organa ……………………….........60%

28. Oslabljen vestibularni organ s urednim sluhom .....5%

29. Potpuna gluhoća na jednom uhu s urednom kaloričkom reakcijom vestibularnog organa ………......15%

30. Potpuna gluhoća na jednom uhu s ugaslom kaloričkom reakcijom vestibularnog organa na tom uhu…………………………………………………………………………. 20%

31. Obostrana nagluhost s urednom kaloričkom reakcijom vestibularnog organa obostrano; ukupni gubitak sluha po Fowler- Sabine:

a) 20 - 30% .............................................................. do 5%

b) 31- 60% .............................................................do 10%

e) 61- 85% ..............................................................do 20%

32. Obostrana nagluhost s ugaslom kaloričkom reakcijom vestibularnog organa; ukupni gubitak sluha po Fowler-Sabine:

a) 20 - 30% ..................................................................10%

b) 31- 60% .............................................................do 20%

e) 61 - 85% .............................................................do 30%

33. Jednostrana teška nagluhost s urednom kaloričkom reakcijom vestibularnog organa; gubitak sluha na razini 90 - 95 decibela .........................................................10%

34. Jednostrana teška nagluhost s ugaslom kaloričkom reakcijom vestibularnog organa; gubitak sluha na razini 90 - 95 decibela .......................................................12,5%

35. Ozljeda ušne školjke:

a) djelomičan gubitak ili djelomično unakaženje .....do 5%

b) potpuni gubitak ili potpuno unakaženje .................10%

POSEBNE ODREDBE

* za sve slučajeve iz ove Glave određuje se invaliditet poslije završenog liječenja, ali ne ranije od 6 mjeseci nakon ozljede, osim točke 35. koja se ocjenjuje po završenom liječenju.
* 2. ako je kod osiguranika utvrđeno oštećenje sluha po tipu akustične traume zbog profesionalne izloženosti buci, gubitak sluha nastao zbog traume po Fowler-Sabine umanjuje se za pola.
* invaliditet po točkama 26. do 34. se ne određuje ako se radi o posljedici potresa mozga ili posljedici ozljede mekih struktura vrata.

**IV. LICE**

36. Ožiljno deformirajuća oštećenja lica praćena funkcionalnim smetnjama i/ili posttraumatski deformiteti kostiju lica:

a) u lakom stupnju ........................................................6%

b) u srednjem stupnju ................................................15%

e) u jakom stupnju ......................................................25%

POSEBNE ODREDBE

Za kozmetičke i estetske ožiljke na licu ne određuje se invaliditet.

37. Ograničen zagriz (razmak gornjih i donjih zubi):

a) do 4 cm .....................................................................5%

b) do 3 cm ...................................................................15%

c) do 1,5 cm ................................................................30%

38. Defekti na čeljusnim kostima, na jeziku ili nepcu s funkcionalnim smetnjama:

a) u lakom stupnju .................................................do 10%

b) u srednjem stupnju ...........................................do 20%

c) u jakom stupnju ......................................................27%

d) odstranjenje donje čeljusti……………………....………....35%

39. Gubitak stalnih zubi:.

a ) za svaki zub ......................................................... 1,0%

b) za pretkutanjak ili kutnjak......................................1,5%

40. Pareza facijalnog živca poslije prijeloma sljepoočne kosti ili ozljede odgovarajuće parotidne regije:

a) u lakom stupnju ....................................................... 5%

b) u srednjem stupnju ................................................ 10%

c) u jakom stupnju s kontrakturom i tikom mimičke muskulature ………..………...……………………………………... 20%

d) paraliza facijalnog živca ..........................................30%

POSEBNE ODREDBE

Invaliditet po točki 40. određuje se poslije završenog liječenja.

**V. NOS**

41. Djelomičan gubitak nosa ......................................15%

42. Gubitak čitavog nosa ............................................30%

43. Anosmia kao posljedica verificiranog prijeloma gornjeg unutarnjeg dijela nosnih kostiju ……................ 5%

44. Otežano disanje nakon prijeloma nosnog septuma koji je utvrđen klinički i rendgenološki neposredno nakon ozljede; deformacija oblika piramide……..................do 5%đ

POSEBNE ODREDBE

Kod različitih posljedica ozljeda nosa zbog jednog nesretnog slučaja postotci se za invaliditet ne zbrajaju, već se invaliditet određuje samo po točki najpovoljnijoj za osiguranika.

**VI. DUŠNIK I JEDNJAK**

45. Ozljede dušnika:

a) stanje nakon traheotomije zbog vitalnih indikacija nakon ozljede……………………………………………………..……..5%

b) stenoza dušnika poslije ozljede grkljana i početnog dijela dušnika ..............................................................10%

46. Stenoza dušnika radi koje se mora trajno nositi kanila .....................................................................................60%

47. Trajna organska promuklost nakon ozljede:

a) slabijeg intenziteta .................................................. 5%

b) jačeg intenziteta .................................................... 10%

48. Suženje jednjaka rendgenološki verificirano:

a) u lakom stupnju ........................................................5%

b)u srednjem stupnju ............................................do 15%

c) u jakom stupnju ......................................................30%

49. Potpuno suženje jednjaka s trajnom gastrostomom ……………………………………………………………………………….85%

**VII. PRSNI KOŠ**

50. Ozljede rebara:

a) prijelom dva rebra ako je zacijeljen s pomakom ili prijelom prsne kosti zacijeljen s pomakom bez smanjenja plućne ventilacije restriktivnog tipa rendgenološki verificirano ................................................................... 3%

b) prijelom tri ili više rebara zacijeljen s pomakom bez smanjenja plućne ventilacije restriktivnog tipa ……………………………...………………..…………………………………5%

51. Stanje nakon torakotomije ...................................10%

52. Oštećenje plućne funkcije restriktivnog tipa zbog prijeloma rebara, penetrantnih ozljeda prsnog koša, posttraumatskih adhezija, hematotoraksa i pneumotoraksa:

a) vitalni kapacitet umanjen za 20 - 30% ................... 10%

b) vitalni kapacitet umanjen za 31 - 50% ................... 30%

c) vitalni kapacitet umanjen za 51 % i više .................50%

53. Fistula nakon empijema ........................................15%

54. Kronični plućni apsces ..........................................20%

POSEBNE ODREDBE

* Kapacitet pluća određuje se ponovljenom spirometrijom, a po potrebi i detaljnom pulmološkom obradom i ergometrijom.
* Ako su stanja iz točaka 50., 51., 53. i 54. praćena poremećajem plućne funkcije restriktivnog tipa, onda se invaliditet ne ocjenjuje po navedenim točkama, već po točki 52.
* Po točkama 52.,53. i 54. invaliditet se ocjenjuje nakon završenog liječenja; ali ne ranije od jedne godine od dana ozljede.
* Za prijelom jednog rebra ne određuje se invaliditet.
* Ako je spirometrijskom pretragom registriran miješani poremećaj plućne funkcije (opstruktivni i restriktivni), invaliditet se umanjuje razmjerno ispadu funkcije zbog bolesti.

55. Gubitak jedne dojke:

a) do 50 godina života …..............................................15%

b) preko 50 godina života .......................................... 10%

c) teško oštećenje dojke do 50 godina života ............. 5%

56. Gubitak obje dojke:

a) do 50 godina života ................................................30%

b) preko 50 godina života ...........................................15%

c) teško oštećenje obje dojke do 50 godina života .....................................................................................10%

57. Posljedice penetrantnih ozljeda srca i velikih krvnih žila prsnog koša:

a) srce s normalnim elektrokardiogramom i ultrazvukom……………………………….…………………….…do 30%

b) srce s promijenjenim elektrokardiogramom i ultrazvukom: prema težini promjene ………….………do 60%

c) oštećenje velikih krvnih žila ...............................do 15%

d) aneurizma aorte s implantatom .............................40%

**VIlI. KOŽA**

58. Dublji ožiljci na tijelu nakon opekotina ili ozljeda bez smetnje motiliteta, a zahvaćaju:

a) od 10% površine tijela .............................................do 5%

b) do 20% površine tijela…………………………………....do 15%

c) preko 20% površine tijela .......................................30%

59. Duboki ožiljci na tijelu nakon opekotina ili ozljeda, a zahvaćaju:

a) do 10% površine tijela ........................................do 5%

b) do 20% površine tijela ......................................do 15%

c) preko 20% površine tijela .......................................30%

POSEBNE ODREDBE

* Za dublje ožiljke koji zahvaćaju do 10% površine tijela ne određuje se invaliditet.
* Slučajevi iz točaka 58. i 59. izračunavaju se primjenom pravila devetke (shema se nalazi na kraju Tablice).
* Dublji ožiljak nastaje nakon interdermaine opekotine - opekotine II stupnja i/ili ozljede s većim defektom kože.
* Duboki ožiljak nastaje nakon opekotine III ili IV stupnja i/ili velike ozljede kožnog pokrivača,
* Za posljedice epidermalne opekotine, I stupanj invaliditet se ne određuje.
* Funkcionalne smetnje (motilitet) izazvane opekotinama ili ozljedama iz točke 59. ocjenjuju se prema odgovarajućim točkama Tablice invaliditeta.

**IX. TRBUŠNI ORGANI**

60. Traumatska hernija verificirana u bolnici neposredno poslije ozljede, ako je istovremeno bila pored hernije verificirana ozljeda mekih dijelova trbušnog zida u tom području ….....................................................................5%

61. Ozljeda ošita:

a) stanje nakon prsnuća ošita verificiranog u bolnici neposredno nakon ozljede i kirurški zbrinuto ...........20%

b) dijafragmalna hernija - recidiv nakon kirurški zbrinute dijafragmalne traumatske hernije…….........................30%

62. Ožiljak od eksplorativne laparotomije ....................5%

63. Ozljeda crijeva ili želuca

a) s resekcijom ......................................................do 20%

b) bez resekcije, uključujući i privremenu kolostmu….10%

c) resekcija nakon ozljeda debelog crijeva……..…………50%

64. Ozljeda jetre s resekcijom ................................do 30%

65. Gubitak slezene (splenektomia):

a) do 20 godina starosti .............................................20%

b) preko 20 godina starosti .........................................10%

66. Ozljeda gušterače prema funkcionalnom oštećenju ................................................................................do 20%

67. Anus praeternaturalis - trajni .............................. 50%

68. Sterkoralna fistula ................................................30%

69. lncontinentio alvi trajna:

a) djelomična .........................................................do 30%

b) potpuna ..................................................................60%

**X. MOKRAĆNI ORGANI**

70. Gubitak jednog bubrega uz normalnu funkciju drugog .....................................................................................30%

71. Gubitak jednog bubrega uz oštećenje funkcije drugog:

a) u lakom stupnju do 30 % oštećenja funkcije....do 40%

b) u srednjem stupnju do 50 % oštećenja funkcije...do 55%

c) u jakom stupnju preko 50% oštećenja funkcije....do 80%

72. Funkcionalna oštećenja jednog bubrega:

a) u lakom stupnju do 30 % oštećenja funkcije .....do 10%

b) u srednjem stupnju do 50% oštećenja funkcije do 15%

c) u jakom stupnju preko 50% oštećenja funkcije .....30%

73. Funkcionalna oštećenja oba bubrega:

a) u lakom stupnju do 30% oštećenja funkcije ......do 30%

b) u srednjem stupnju do 50 % oštećenja funkcije do 45%

c) u jakom stupnju preko 50% oštećenja funkcije ......65%

74. Poremećaj ispuštanja mokraće zbog ozljede uretre graduirane po Charriereu:

a) u lakom stupnju ispod 18 CH .............................do 10%

b) u srednjem stupnju ispod 14 CH .......................do 20%

c) u jakom stupnju ispod 6 CH .....................................35%

75. Ozljeda mokraćnog mjehura sa smanjenim kapacitetom: za svaku 1/3 smanjenog kapaciteta .....10%

76. Potpuna inkontinencija urina...............................50%

77. Urinarna fistula:

a) uretralna .................................................................30%

b) perinealna i vaginalna ............................................30%

**XI. GENITALNI ORGANI**

78. Gubitak jednog testisa do 60 godina života .........15%

79. Gubitak jednog testisa preko 60 godina života .....5%

80. Gubitak oba testisa do 60 godina života ..............50%

81. Gubitak oba testisa preko 60 godina života .........30%

82. Gubitak penisa do 60 godina života ......................60%

83. Gubitak penisa preko 60 godina života ................30%

84. Deformacija penisa s onemogućenom kohabitacijom do 60. godine života....................................................50%

85. Deformacija penisa s onemogućenom kohabitacijom preko 60. godine života ..............................................30%

86. Gubitak maternice i jajnika do 55. godine života:

a) gubitak maternice ..................................................40%

b) gubitak jednog jajnika ............................................10%

c) gubitak oba jajnika .................................................30%

87. Gubitak maternice i jajnika preko 55. godine života:

a) gubitak maternice ..................................................10%

b) gubitak svakog jajnika ............................................5%

88. Oštećenja vulve i vagine koja onemogućavaju kohabitaciju do 60. godine života ..............................50%

89. Oštećenja vulve i vagine koja onemogućavaju kohabitaciju preko 60. godine života .........................30%

**XII. KRALJEŽNICA**

90. Ozljeda kralježnice s trajnim potpunim oštećenjem hrptene moždine ili perifernih živaca (tetraplegija, triplegija, paraplegija) s gubitkom kontrole defekacije i uriniranja .................................................................100%

91. Ozljeda kralježnice s potpunom paralizom donjih ekstremiteta bez smetnje defekacije i uriniranja……...80%

92. Ozljeda kralježnice s trajnim djelomičnim oštećenjem hrptene moždine ili perifernih živaca (tetrapareza, tripareza) bez gubitka kontrole defekacije i uriniranja, verificirana EMG-om, nakon završenog liječenja……..................................................................50%

93. Ozljeda kralježnice s parezom donjih ekstremiteta, verificirana EMG-om nakon završenog liječenja……….40%

POSEBNE ODREDBE

Oštećenja koja spadaju pod točke 90. i 91. ocjenjuju se po utvrđivanju ireparabilnih neuroloških lezija, a točke 92. i 93. ocjenjuju se po završenom liječenju, ali ne ranije od 2 godine od dana ozljede.

94. Posljedice prijeloma najmanje dva kralješka uz promjenu krivulje kralježnice (kifoza, skolioza):

a) u lakom stupnju ................................................do 10%

b) u srednjem stupnju ..........................................do 20%

c) u jakom stupnju .....................................................40%

95. Umanjena pokretljivost vratne kralježnice, nakon rendgenološki dokazanog prijeloma:

a) retrofleksija od 6 do 12 cm ..................................do 5%

b) retrofleksija do 6 cm ...............................................10%

96. Umanjena pokretljivost kralježnice poslije rendgenološki dokazane ozljede koštanog dijela grudnog segmenta ..................................................................... 5%

97. Umanjena pokretljivost kralježnice poslije rendgenološki dokazane ozljede koštanog dijela slabinskog segmenta:

a) u lakom stupnju .................................................do 10%

b) u srednjem stupnju ..........................................do 20%

c) u jakom stupnju ......................................................35%

98. Serijski prijelom spinalnih nastavaka tri ili više kralješaka ……………………...….…….…….…........................ 3%

99. Serijski prijelom poprečnih nastavaka tri ili više kralješaka ……………………..………..…………………………….do 5%

POSEBNE ODREDBE

* Invaliditet zbog umanjene pokretljivosti vratne kralježnice nakon ozljede mekih struktura vrata se ne određuje.
* Za retrojleksiju vratne kralježnice koja je iznad 12 cm invaliditet se ne određuje.
* Po točkama 94., 95., 96. i 97. invaliditet se ocjenjuje 6 mjeseci nakon završenog cjelokupnog liječenja i rehabilitacije.
* Invaliditet zbog instabiliteta kod ozljede kralježnice, bez prijeloma i neuroloških ispada se ne određuje.
* Hernija disci intervertebralis, sve vrste lumbalgija, diskopatija, spondiloza, spondilolisteza, spondiloliza, sakralgija, miofascitisa, kokcigodinija, ishialgija, fibrozitisa, fascitisa i sve patoanatomske promjene slabinskokrstačne regije označene analognim terminima, nisu obuhvaćene osiguranjem.

**XIII. ZDJELICA**

100. Višestruki prijelom zdjelice uz težu deformaciju ili denivelaciju akroilijakalnih zglobova ili simfize………30%

101. Simfizeoliza s horizontalnim i/ili vertikalnim pomakom:

a) veličine 1 cm ...........................................................10%

b) veličine 2cm ...........................................................15%

c) veličine preko 2 cm .................................................25%

102. Prijelom jedne crijevne kosti saniran uz pomak……………………………………………………………………. 10%

103. Prijelom obje crijevne kosti saniran uz pomak ...15%

104. Prijelom stidne ili sjedne kosti saniran uz pomak.10%

105. Prijelom dvije kosti: stidne, sjedne, ili stidne i sjedne uz pomak ...............................................................do 15%

106.Prijelom krstačne kosti, saniran uz pomak ..........10%

107.0perativno odstranjena trtična kost ......................5%

POSEBNE ODREDBE

* Za prijelom kostiju zdjelice koje su zarasle bez pomaka i bez objektivnih funkcionalnih smetnji ne određuje se invaliditet.
* Za prijelom trtične kosti ne određuje se invaliditet.

**XIV. RUKE**

108. Gubitak obje ruke ili šake ................................. 100%

109. Gubitak ruke u ramenu (eksartikulacija) ............70%

110. Gubitak ruke u području nadlaktice ...................65%

III. Gubitak ruke ispod lakta s očuvanom funkcijom lakta …..................................................................................60%

112. Gubitak šake .......................................................55%

113. Gubitak svih prstiju:

a) na obje šake ……......................................................90%

b) na jednoj šaci ..........................................................45%

114. Gubitak palca ......................................................20%

115. Gubitak kažiprsta ...............................................12%

116. Gubitak:.

a) srednjeg prsta............................................................7%

b) domalog ili malog, za svaki prst………………………………3%

117. Gubitak metakarpalne kosti palca ........................6%

118. Gubitak metakarpalne kosti kažiprsta ..................4%

119. Gubitak metakarpalne kosti srednjeg, domalog i malog prsta, za svaku kost ............................................3%

POSEBNE ODREDBE

* Za gubitak jednog članka palca odreduje se polovina, a za gubitak jednog članka ostalih prstiju odreduje se trećina postotka određenog za gubitak tog prsta.
* Djelomični gubitak koštanog dijela članka, određuje se kao potpuni gubitak članka tog prsta.

120. Potpuna ukočenost ramenog zgloba:

a) u funkcionalno nepovoljnom položaju (abdukacija od 20 do 40 stupnjeva)…………..….....................................35%

b) u funkcionalno povoljnom položaju (abdukacija do 20 stupnjeva)………………...................................................25%

121. Rendgenološki dokazani prijelomi u području ramena zarasli s pomakom ili intraartikularni prijelomi uz urednu funkciju ramenog zgloba .............................do 5%

122. Umanjena pokretljivost ruke u ramenom zglobu nakon rendgenološki dokazanog prijeloma, komparirano sa zdravom:

a) umanjenje do 1/3 pokreta zgloba …………………….do 5%

b) umanjenje do 2/3 pokreta zgloba ....................do 10%

c) umanjenje preko 2/3 pokreta zgloba .................... 20%

POSEBNE ODREDBE

* Po točkama 120.,121. i 122. Invaliditet se ocjenjuje 6 mjeseci nakon završenog cjelokupnog liječenja i rehabilitacije.

123. Posttraumatsko iščašenje ramenog zgloba ..........5%

124. Labavost ramenog zgloba s koštanim defektom zglobnih tijela ………………….....................................do 30%

125. Nepravilno zarastao prijelom ključne kosti ....do 5%

126. Endoproteza ramenog zgloba ........................... 30%

127. Pseudoartroza nadlaktične kosti ........................30%

128. Kronični osteomielitis kostiju ruke s fistulom…...10%

129. Paraliza živca akcesoriusa ...................................15%

130. Paraliza brahijalnog pleksusa ............................. 60%

131. Djelomična paraliza brahijalnog pleksusa (ERE - gornji dio ili KLUMPKE - donji dio).…...........................35%

132. Paraliza aksilarnog živca .....................................15%

133. Paraliza radijalnog živca ......................................30%

134. Paraliza živca medianusa ....................................35%

135. Paraliza živca ulnarisa ........................................30%

136. Paraliza dva živca jedne ruke ..............................50%

137. Paraliza tri živca jedne ruke ................................60%

POSEBNE ODREDBE

* Za iščašenje akromioklavikularnog zgloba ili sternoklavikularnog zgloba ne određuje se invaliditet.
* Za parezu živca određuje se maksimalno do 2/3 invaliditeta određenog za paralizu tog živca.
* Za slučajeve od točke 129. do 137. ocjenjuje se invaliditet nakon završenog liječenja i rehabilitacije, ali ne prije dvije godine poslije ozljede, uz obveznu verifikaciju ozljede živca EMG nalazom, učinjenim nakon završenog liječenja.

138. Potpuna ukočenost zgloba lakta, nakon rendgenološki dokazanog prijeloma:

a) u funkcionalno nepovoljnom položaju ...................30%

b) u funkcionalno povoljnom položaju od 100 do 140 stupnje …….....……………………………………………………….…20%

139. Rendgenološki dokazani prijelomi u području lakta zarasli s pomakom ili intraartikularni prijelomi uz urednu funkciju lakatnog zgloba .........................................do 5%

140. Umanjena pokretljivost zgloba lakta nakon rendgenološki dokazanog prijeloma, komparirana sa zdravim:

a) umanjenje do 1/3 pokreta zgloba.......................do 5%

b) umanjenje do 2/3 pokreta zgloba .....................do 10%

c) umanjenje preko 2/3 pokreta zgloba .....................15%

141. Rasklimani zglob lakta - oscilacija pokreta u poprečnom smjeru:

a) oscilacija do 20 stupnjeva ..................................do 10%

b) oscilacija preko 20 stupnjeva ............................do 20%

POSEBNE ODREDBE

Po točkama 138. do 141. invaliditet se ocjenjuje 6 mjeseci nakon završenog cjelokupnog liječenja i rehabilitacije.

142. Endoproteza lakta …............................................25%

143. Pseudoartroza obje kosti podlaktice ..................30%

144. Pseudoartroza radiusa ........................................15%đ

145. Pseudoartroza ulne .............................................15%

146. Potpuna ukočenost podlaktice u supinaciji nakon rendgenološki dokazanog prijeloma ...........................25%

147. Potpuna ukočenost podlaktice u srednjem položaju nakon rendgenološki dokazanog prijeloma………………15%

148. Potpuna ukočenost podlaktice u pronaciji nakon rendgenološki dokazanog prijeloma……......................20%

149. Umanjena rotacija podlaktice (pro-supinacija) nakon rendgenološki dokazanog prijeloma, komparirana sa zdravom:

a) umanjenje do 1/3 pokreta zgloba .......................do 5%

b) umanjenje do 2/3 pokreta zgloba .....................do 10%

c) umanjenje preko 2/3 pokreta zgloba ................ do 15%

150. Potpuna ukočenost ručnog zgloba nakon rendgenološki dokazanog prijeloma:

a) u položaju ekstenzije ..............................................15%

b) u osovini podlaktice ................................................20%

c) u položaju fleksije ...................................................30%

151. Umanjena pokretljivost ručnog zgloba nakon rendgenološki dokazanog prijeloma, komparirana sa zdravim:

a) umanjenje do 1/3 pokreta zgloba ......................do 5%

b) umanjenje do 2/3 pokreta zgloba .....................do 10%

c) umanjenje preko 2/3 pokreta zgloba .....................15%

152. Rendgenološki dokazani prijelomi u području ručnog zgloba zarasli s pomakom ili intraartikularni prijelomi uz urednu pokretljivost ručnog zgloba.... ..........................5%

153. Endoproteza navikularne (čunjaste) kosti i/ili os lunatum (mjesečaste kosti)…………………………………......20%

POSEBNE ODREDBE

1. Pseudoartroza čunjaste i/ili mjesečaste kosti ocjenjuje se prema točki 151.

2. Po točkama 143. do 152. invaliditet se ocjenjuje 6 mjeseci nakon završenog cjelokupnog liječenja i

rehabilitacije.

154. Potpuna ukočenost svih prstiju jedne ruke ........40%

155. Potpuna ukočenost čitavog palca .......................15%

156. Potpuna ukočenost čitavog kažiprsta .................. 9%

157. Potpuna ukočenost čitavog srednjeg prsta ..........5%

158. Potpuna ukočenost domalog ili malog prsta, za svaki…………………………………………………………………………..2%

POSEBNE ODREDBE

* Za potpunu ukočenost jednog zgloba palca određuje se polovina, a za potpunu ukočenost jednog zgloba ostalih prstiju određuje se trećina postotka određenog za ukočenost tog prsta.
* Zbroj postotaka za ukočenost pojedinih zglobova jednog prsta ne može biti veći od postotka određenog za potpunu ukočenost tog prsta.

159. Umanjena pokretljivost palca poslije uredno zaraslog prijeloma baze i metakarpalne kosti (Bennett)……………………………………………………………….…. 5%

160. Umanjena pokretljivost palca poslije nepravilno zaraslog Bennettovog prijeloma palca ……………….do 10%

161. Nepravilno zarastao prijelom metakarpalnih kostiju:

a) I metakarpalne kosti .................................................4%

b) II, III, IV i V za svaku kost ...........................................3%

162. Umanjena pokretljivost distalnog ili bazalnog zgloba palca:

a) u lakom stupnju ........................................................3%

b) u jakom stupnju ........................................................6%

163. Umanjena pokretljivost pojedinih zglobova kažiprsta:

a) u lakom stupnju, za svaki zglob ...............................2%

b) u jakom stupnju, za svaki zglob ................................3%

164. Umanjena pokretljivost pojedinih zglobova srednjeg prsta:

a) u lakom stupnju, za svaki zglob…...........................1%

b) u jakom stupnju, za svaki zglob…...........................2%

165. Umanjena pokretljivost pojedinih zglobova domalog ili malog prsta u:

a) u lakom stupnju, za svaki zglob…...........................0,5%

b) jakom stupnju, za svaki zglob………………………………..1%

POSEBNE ODREDBE

* Ukupan invaliditet za ozljede prstiju ne može iznositi više od invaliditeta za gubitak šake, a ukupan invaliditet po točkama 164. i 165. ne može iznositi više od invaliditeta za potpunu ukočenost istog prsta.
* Pod lakim stupnjem podrazumijeva se pokretljivost umanjena za polovinu normalne pokretljivosti, a pod jakim stupnjem podrazumijeva se pokretljivost umanjena preko polovine normalne pokretljivosti zgloba.
* Invaliditet zbog umanjene pokretljivosti pojedinih zglobova srednjeg, domalog i malog prsta u lakom stupnju se ne određuje.
* Za posljedice ozljeda prstiju invaliditet se određuje bez primjene načela iz točke 3. Općih odredbi Tablice invaliditeta.

**XV. NOGE**

166. Gubitak obje natkoljenice .................................100%

167. Eksartikulacija noge u kuku ................................70%

168. Gubitak natkoljenice u gornjoj trećini, batrljak nepodesan za protezu ……...........................................60%

169. Gubitak natkoljenice ispod gornje trećine ..........50%

170. Gubitak obje potkoljenice, batrljak podesan za protezu .......................................................................80%

171. Gubitak potkoljenice, batrljak ispod 6 cm ..........45%

172. Gubitak potkoljenice, batrljak preko 6 cm ..........40%

173. Gubitak oba stopala ............................................80%

174. Gubitak jednog stopala .......................................35%

175. Gubitak stopala po Chopartovoj liniji .................35%

176. Gubitak stopala u Lisfrancovoj liniji ....................30%

177. Transmetatarzalna amputacija ...........................25%

178. Gubitak prve ili pete metatarzalne kosti .............5%

179. Gubitak druge, treće ili četvrte metatarzalne kosti, za svaku…………………………………………………….……..…….…3%

180. Gubitak svih prstiju stopala na jednoj nozi .........20%

181. Gubitak palca na nozi:

a) gubitak distalnog članka palca ..................................5%

b) gubitak cijelog palca ...............................................10%

182. Gubitak čitavog II - V prsta na nozi, za svaki prst ....................................................................................2,5%

183. Djelomični gubitak II - V prsta na nozi, za svaki prst .......................................................................................1%

POSEBNE ODREDBE

Invaliditet zbog ukočenosti interfalangealnih zglobova Il - V prsta u ispruženom položaju ili umanjene pokretljivosti ovih zglobova se ne određuje.

184.Potpuna ukočenost kuka nakon rendgenološki dokazanog 10 % prijeloma:

a) u funkcionalno nepovoljnom položaju ..................40%

b) u funkcionalno povoljnom položaju .......................30%

185. Rendgenološki dokazani prijelomi u području kuka zarasli s pomakom ili intraartikularni prijelomi uz urednu funkciju kuka .................................................................5%

186. Potpuna ukočenost oba kuka nakon rendgenološki dokazanog prijeloma ……………...................................70%

187. Nereponirano zastarjelo traumatsko iščašenje kuka .....................................................................................40%

188. Pseudoartroza vrata bedrene kosti sa skraćenjem .....................................................................................45%

189. Deformirajuća posttraumatska artroza kuka poslije prijeloma uz smanjenu pokretljivost kuka s RTG verifikacijom - komparirano sa zdravim:

a) umanjenje do 1/3 pokreta zgloba ........................do 15%

b) umanjenje do 2/3 pokreta zgloba ........................do 25%

c) umanjenje preko 2/3 pokreta zgloba .........................35%

POSEBNE ODREDBE

Po točkama 184. do 189. invaliditet se ocjenjuje 6 mjeseci nakon završenog cjelokupnog liječenja i rehabilitacije.

190. Endoproteza kuka ...............................................30%

191. Umanjena pokretljivost kuka, nakon rendgenološki dokazanog prijeloma, komparirana sa zdravim:

a) umanjenje do 1/3 pokreta zgloba ......................do 5%

b) umanjenje do 2/3 pokreta zgloba .....................do 10%

c) umanjenje preko 2/3 pokreta zgloba .....................25%

192. Pseudoartroza bedrene kosti ..............................40%

193. Nepravilno zarastao prijelom bedrene kosti uz angulaciju za:

a) 10 do 20 stupnjeva ............................................do 10%

b) preko 20 stupnjeva .................................................15%

POSEBNE ODREDBE

Po točkama 191..192. i 193. invaliditet se ocjenjuje 6 mjeseci nakon završenog cjelokupnog liječenja i rehabilitacije.

194. Kronični osteomielitis kostiju nogu s fistulom ....10%

195. Veliki i duboki ožiljci u mišićima natkoljenice ili potkoljenice, kao i traumatske hernije mišića natkoljenice i potkoljenice, uz klinički dokazan poremećaj cirkulacije, a uz urednu funkciju zgloba...do 5%

196. Cirkulatorne promjene nakon oštećenja velikih krvnih žila nogu:

a) potkoljenice ....................................................do 10%

b) natkoljenice ......................................................do 15%

197. Skraćenje noge zbog prijeloma:

a) 2-4 cm ...............................................................do 10%

b) 4,1-6cm .............................................................do 15%

c) preko 6 cm .......................................................do 20 %

198. Potpuna ukočenost koljena, nakon rendgenološki dokazanog prijeloma:

a) u funkcionalno povoljnom položaju (do 10 stupnjeva fleksije) ………….…………….………………………………………... 25%

b) u funkcionalno nepovoljnom položaju ..................35%

199. Deformirajuća artroza koljena poslije ozljede zglobnih tijela uz umanjenu pokretljivost, s rendgenološkom verifikacijom - komparirano sa zdravim:

a) umanjenje do 1/3 pokreta zgloba ....................do 10%

b) umanjenje do 2/3 pokreta zgloba .....................do 15%

c) umanjenje preko 2/3 pokreta zgloba .....................30%

200. Umanjena pokretljivost zgloba koljena nakon rendgenološki utvrđenog prijeloma - komparirana sa zdravim:

a) umanjenje do 1/3 pokreta zgloba .....................do 5%

b) umanjenje do 2/3 pokreta zgloba ................…..do 10%

c) umanjenje preko 2/3 pokreta zgloba ....................20%

201. Rendgenološki verificirani prijelomi u području koljena zarasli s pomakom ili intraartikulami prijelomi uz urednu funkciju koljena ...........................................do 5%

202. Nestabilnost koljena nakon ozljede ligamentnih struktura - komparirano sa zdravim:

a) nestabilnost do 5 mm .......................................do 5%

b) nestabilnost od 5,1 - 10 mm ..............................do 10%

c) nestabilnost više od 10,1 mm ............................do 15%

d) potrebno stalno nošenje ortopedskog aparata ......30%

POSEBNE ODREDBE

Po točkama 198. do 202. invaliditet se ocjenjuje 6 mjeseci nakon završenog cjelokupnog liječenja i rehabilitacije.

203. Endoproteza koljena i kuka

a) parcijalna ................................................................15%

b) totalna ....................................................................30%

204. Operativno odstranjenje meniskusa ................do 5%

205. Slobodno zglobno tijelo nastalo iza ozljede koljena rendgenološki dokazano …….….....................................3%

206. Funkcionalne smetnje poslije odstranjenja patele:

a) parcijalno odstranjena patela ..................................5%

b) totalno odstranjena patela .....................................15%

207. Pseudoartroza patele rendgenološki dokazana.. 10%

208. Pseudoartroza tibije rendgenološki dokazana:

a) bez koštanog defekta .............................................20%

b) s koštanim defektom .............................................30%

209. Nepravilno zarastao prijelom potkoljenice rendgenološki dokazan s valgus, varus ili recurvatum

deformacijom komparirano sa zdravom:

a) od 5 - 15 stupnjeva ...........................................do 10%

b) preko 15 stupnjeva ............................................do 15%

210. Potpuna ukočenost nožnog zgloba:

a) u funkcionalno nepovoljnom položaju ...................25%

b) u funkcionalno povoljnom položaju (5 - 10 stupnjeva plantarne fleksije)...................................................do 20%

211. Rendgenološki dokazani prijelomi u području nožnog zgloba zarasli s pomakom ili intraartikularni prijelomi uz urednu funkciju zgloba……………………….do 5%

212. Umanjena pokretljivost nožnog zgloba nakon rendgenološki dokazanih ozljeda koštano ligamentarnih struktura – komparirana sa zdravim:

a) umanjenje do 1/3 pokreta zgloba .....................do 5%

b) umanjenje do 2/3 pokreta zgloba .....................do 10%

c) umanjenje preko 2/3 pokreta zgloba .....................20%

213. Endoproteza nožnog zgloba ...............................25%

POSEBNE ODREDBE

* Invaliditet se ne određuje za oštećenje meniskusa.
* Kod ozljeda ligamentarnih struktura nožnog zgloba (distorzije) I i Il stupnja, ne određuje se invaliditet.
* Po točkama 208. do 212. invaliditet se ocjenjuje 6 mjeseci nakon završenog cjelokupnog liječenja i rehabilitacije.

214. Traumatsko proširenje maleolame vilice stopala – komparirano sa zdravim ........................................do 15%

215. Deformacija stopala: pes excavatus, pes planovalgus, pes varus, pes equinus:

a) u lakom stupnju ..................................................... 10%

b) u jakom stupnju .....................................................20%

216. Deformacija kalkaneusa poslije kompresivnog prijeloma ...............................................................do 20%

217. Deformacija talusa poslije prijeloma, rendgenološki verificiranog ......................................................... do 20 %

218. Izolirani prijelomi kostiju tarsusa:

a) bez veće deformacije .........................................do 5%

b) s većom deformacijom .......................................do 10%

219. Deformacija metatarzusa nakon prijeloma metatarzalnih kostiju (za svaku metatarzalnu kost 2%)…………………………………………………………………….do 10%

POSEBNE ODREDBE

Po točkama 214. do 219. invaliditet se ocjenjuje 6 mjeseci nakon završenog cjelokupnog liječenja i rehabilitacije.

220. Potpuna ukočenost distalnog zgloba palca na nozi ....................................................................................2,5%

221. Potpuna ukočenost proksimalnog zgloba palca na nozi ili oba zgloba ........................................................5%

222. Potpuna ukočenost proksimalnog zgloba II - V prsta, za svaki prst ...............................................................0,5%

223. Deformacija ili ukočenost II - V prsta na nozi u savijenom položaju (digitus t1eksus), za svaki prst …..1%

224. Veliki ožiljci na peti ili tabanu poslije ozljede mekih dijelova:

a) površina do 1/2 tabana ....................................do 10%

b) površina preko 1/2 tabana............................... do 20%

225. Paraliza ishijadičkog živca ...................................40%

226. Paraliza femoralnog živca ...................................30%

227. Paraliza tibijalnog živca .......................................25%

228. Paraliza peronealnog živca .................................25%

229. Paraliza glutealnog živca ...................................10%

POSEBNE ODREDBE

* Za pareze živaca na nozi određuje se maksimalno do 2/3 postotka određenog za paralizu tog živca.
* Za slučajeve od točke 225. do 229. određuje se invaliditet nakon završenog liječenja i rehabilitacije, ali ne ranije od dvije godine poslije ozljede, s verifikacijom ozljede živca EMG nalazom, učinjenim nakon završenog liječenja.

PRAVILO DEVETKE:

- Vrat i glava ……………....................................................9%

- Jedna ruka ………….......................................................9%

- Prednja strana trupa ............................................2 x 9%

- Zadnja strana trupa ...............................................2 x 9%

- Jedna noga ............................................................2 x 9%

- Perineum i genitalije .................................................. 1%

Slika na kojoj se prikazuje tekst, karta, linijski crtež

Opis je automatski generiranPROCJENA OPEČENE POVRŠINE PO WALLACE